sagorsarker/bangla-wikipedia huggingface dataset:
জিস্‌ম

জিসম (বাংলা: শরীর) হল ২০০৩ সালে মুক্তিপ্রাপ্ত একটি ভারতীয় ইরোটিক থ্রিলার চলচ্চিত্র। এই ছবির সম্পাদক ও পরিচালক অমিত সাক্সেনা, কাহিনিকার মহেশ ভাট এবং প্রযোজক পূজা ভাট ও সুজিত কুমার সিং (ফিশ আই নেটওয়ার্ক প্রাইভেট লিমিটেড ও শ্রেয়া ক্রিয়েশনসের ব্যানারে)। এই ছবিতে অভিনয় করেন বিপাশা বসু ও জন আব্রাহাম। এটিই ছিল জন আব্রাহামের প্রথম বলিউড চলচ্চিত্র। এই ছবির সংগীতকার ছিলেন এম. এম. কীরবানি। চ্যানেল ফোর কর্তৃক শ্রেষ্ঠ ১০০টি যৌনোদ্দীপক চলচ্চিত্র দৃশ্যের সমীক্ষায় "জিস্‌ম" ছবিটি ৯২তম স্থান অধিকার করে। এই ছবিটি "বডি হিট" ছবিটির পুনর্নিমিত রূপ। "বডি হিট" ছিল ১৯৪৪ সালে মুক্তিপ্রাপ্ত তথা বিলি ওয়াইল্ডারের বিখ্যাত "ডাবল আইডেন্টিটি" ছবি থেকে অনুপ্রাণিত। "ডাবল আইডেন্টিটি" জেমস কলিনের একই নামের একটি উপন্যাস অবলম্বনে নির্মিত হয়েছিল।
কবির (জন আব্রাহাম) একজন অসুখী, দরিদ্র, মদ্যপায়ী আইনজীবী। তিনি পুদুচেরিতে প্লেবয় ধাঁচের জীবন যাপন করেন। কবিরের প্রিয় বন্ধু সিদ্ধার্থ (বিনয় পাঠক) ও বিশাল (রণবীর শোরে) পুলিশ অফিসার। তারা তাকে সব রকম বিপদ আপদ থেকে উদ্ধার করেন। কবিরের সঙ্গে সনিয়া খান্না (বিপাশা বসু) নামে এক সুন্দরী নারীর আলাপ হয়। সনিয়া রোহিত খান্না (গুলশন গ্রোভার) নামে এক কোটিপতি পর্যটকের স্ত্রী।
কবির ও সনিয়ার মধ্যে সম্পর্কের দ্রুত উন্নতি হয়। কবির সনিয়ার প্রেমে পড়ে যান। তিনি সনিয়াকে বলেন তার স্বামীকে ডিভোর্স করতে। কিন্তু সনিয়া বলেন, তাহলে তার স্বামী দুজনকেই হত্যা করবেন। শেষ পর্যন্ত সনিয়া কবিরকে রাজি করান তার স্বামীকে হত্যা করে ঘটনাটা একটা দুর্ঘটনার মতো করে দেখাতে। তিনি আরও বলেন যে, তারা রোহিতের উইল পরিবর্তন করবেন, যাতে সনিয়া রোহিতের সম্পত্তির মালিক হতে পারেন। কবির সনিয়াকে বোঝানোর চেষ্টা করেন। কিন্তু সনিয়া এগিয়ে যান এবং উইলে কবিরের নাম একজিকিউটর হিসেবে রাখেন। রোহিতের বোন প্রিয়াঙ্কা কাপুর কবিরকে সাবধান করে দিয়ে বলেন, সনিয়া শুধু টাকাই চান। তিনি ইতিমধ্যেই রোহিতের প্রথম পক্ষের স্ত্রীকে হত্যা করেছেন। সিদ্ধার্থ সেই কেসটির দায়িত্বে ছিলেন। তিনি কবিরকে সন্দেহ করেন। কিন্তু বন্ধুত্ব ও কর্তব্যের মধ্যে দ্বিধাগ্রস্থ হয়ে পড়েন। কবির সনিয়াকে নিয়ে শহর ছাড়তে চান। কিন্তু সনিয়া একজনকে পাঠান কবিরকে হত্যা করতে। তখনই কবির বুঝতে পারেন যে, সনিয়া শুধু টাকাই চান।
কবির সনিয়ার মুখোমুখি হন। সনিয়া স্বীকার করেন যে, তিনি কখনই কবিরকে ভালোবাসেননি। কবির ভয় দেখান যে, তিনি পুলিশের কাছে গিয়ে অপরাধ কবুল করবেন। শুনে সনিয়া তাকে গুলি করেন। কবিরের পেটে গুলি লাগে। তিনি আহত হন। কিন্তু উঠে দাঁড়ান। সনিয়া তখন তার কাছে ছুটে এসে বলেন, তিনি সবসময়ই কবিরকে ভালোবেসেছিলেন। দুজনে একে অপরকে চুম্বন করেন। সেই সুযোগে সনিয়ার হাত থেকে বন্দুকটি নিয়ে নেন কবির। তিনি সনিয়াকে গুলি করেন। সনিয়া সোফায় পড়ে যান।
কবির পালিয়ে আসেন। সিদ্ধার্থ ও বিশালকে বলেন তার সঙ্গে সৈকতে দেখা করতে। তারা আসেন। কবির বলেন, তিনি দুঃখিত। জীবনে শেষ বারের জন্য তিনি সূর্যোদয় দেখতে চান। তারা যখন সূর্যোদয় দেখছেন, এমন সময় কবির মানস চক্ষে দেখেন সনিয়া তার দিকে এগিয়ে আসছেন। কবির মনে মনে হাসেন এবং মারা যান।
"জিস্‌ম" ছবির সাউন্ডট্র্যাকটি প্রকাশিত হয় ২০০২ সালের ১৮ ডিসেম্বর। এম. এম. কীরবানি এই ছবিতে সুর দেন এম. এম. করিম নামে। গীতিকার ছিলেন নীলেশ মিশ্র ও সৈয়দ কাদরি।
জিস্‌ম" মোট র বাণিজ্য করে। বক্স অফিস ইন্ডিয়া এটিক ‘হিট ম্যাশিন’ আখ্যা দেয়।
২০১২ সালের ৩ অগস্ট এই ছবির একটি সিকোয়েল "জিস্‌ম ২" মুক্তি পায়। সেই ছবিতে সানি লিওন অভিনয় করেছিলেন। ছবিটির পরিচালক ছিলেন পূজা ভাট।
বাংলাদেশের বিদ্যুৎ কেন্দ্রের তালিকা

এই নিবন্ধটিতে বাংলাদেশের বিদ্যুৎ কেন্দ্রসমূহের নামগুলি তালিকাবদ্ধ ভাবে উপস্থাপন করা হলো।
বাংলাদেশের একমাত্র পারমাণবিক বিদ্যুৎ কেন্দ্র রূপপুর পারমাণবিক বিদ্যুৎ কেন্দ্র।
ফারাক্কা সুপার থার্মাল পাওয়ার স্টেশন

ফারাক্কা সুপার থার্মাল পাওয়ার স্টেশন হল পশ্চিমবঙ্গ রাজ্যের মুর্শিদাবাদ জেলার নবারুণ গ্রামে অবস্থিত একটি কয়লা ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি ১৯৮৬ সালে চালু হয়। বর্তমানে এই বিদ্যুৎ কেন্দ্রের মোট উৎপাদন ক্ষমতা ২,১০০ মেগাওয়াট। এনটিপিসি দ্বারা এটি বিদ্যুৎ কেন্দ্র পরিচালিত হয়। বিদ্যুৎ কেন্দ্রে বিদ্যুৎ উৎপাদনের জন্য মোট ৬ টি ইউনিট রয়েছে।
এই বিদ্যুৎ কেন্দ্র থেকে বিদ্যুৎ পশ্চিমবঙ্গ, বিহার, ঝাড়খণ্ড, ওড়িশা, সিকিম, আসাম এবংত্রিপুরা রাজ্যে সরবরাহ করা হয়।
ফারাক্কা সুপার থার্মাল পাওয়ার স্টেশন বা ফারাক্কা তাপবিদ্যুৎ কেন্দ্রটি মুর্শিদাবাদ জেলার নবারুণ গ্রামে ফিডার খালের ডান তীরে অবস্থিত। বিদ্যুৎ কেন্দ্রটির ভৌগোলিক হল । এটি জেলা সদর বহরমপুর থেকে ৯০ কিলোমিটার উত্তর-পশ্চিম দিকে এবং কলকাতা শহর থেকে ২৮৩ কিলোমিটার উত্তর দিকে অবস্থিত।
কেন্দ্রটির মোট উৎপাদন ক্ষমতা ২,১০০ মেগাওয়াট। 
বিদ্যুত কেন্দ্রটিতে কয়লার যোগান দেয় ইস্টনার্স কোল লিমিটেড । রাজমহল কয়লা খনি থেকে এখানে কয়লা আনা হয়। এছাড়া কিছু পরিমান উন্নতমানুর কয়ালা আমদানি করা হয় ইন্দনেশিয়া থেকে।এই কয়লা প্রথমে বড় জাহজে করে হলদিয়া বন্দর বা স্যান্ডহেড-এ আনা হয় এর পর জিন্দাল আইটিএফ সংস্থা বার্জ-এ কয়লা বহন করে জাতীয় জলপথ ১ দ্বারা হলদিয়া থেকে কয়লা ফারাক্কা বন্দর-এ পৌচ্ছানো হয়।এর পর কয়লা ফারাক্কা বিদ্যুৎ কেন্দ্রে যায়।
রঘুনাথপুর তাপবিদ্যুৎ কেন্দ্র

রঘুনাথপুর তাপবিদ্যুৎ কেন্দ্র হল পশ্চিমবঙ্গের পুরুলিয়া জেলার রঘুনাথপুরে অবস্থিত একটি তাপবিদ্যুৎ কেন্দ্র। এটি একটি কয়লা ভিত্তিক বিদ্যুৎ কেন্দ্র। বিদ্যুৎ কেন্দ্রটি গড়ে তুলেছে দামোদর ভ্যালি কর্পোরেশন। 
২০০৭ সালে রঘুনাথপুরে বাম সরকার প্রায় এক হাজার একর জমি অধিগ্রহণ করে তাপবিদ্যুৎ কেন্দ্রটি নির্মাণের জন্য। পশ্চিমবঙ্গের রঘুনাথপুরে অবস্থিত এই ২x৬৬০ মেগাওয়াট তাপ বিদ্যুৎ প্রকল্পটি রিলায়েন্স ইনফ্রাস্ট্রাকচার লিমিটেডকে নির্মাণের দায়িত্ব দেওয়া হয় 
(এর আগে রিলায়েন্স এনার্জি লি) দামোদর ভ্যালি কর্পোরেশন (ডিভিসি) দ্বারা ১৪ ডিসেম্বর, ২০০৭ সালে আন্তর্জাতিক প্রতিযোগিতামূলক নিলামীতে (আইসিবি)। এই বহু-রাজ্য প্রকল্পটি ডিভিসি দ্বারা ভারত সরকারের বিদ্যুতের মেগা পাওয়ার নীতি'র অধীনে স্থাপনের পরিকল্পনা করা হয়। ভারতের রঘুনাথপুর তাপবিদ্যুৎ কেন্দ্র প্রকল্পের প্রথম পর্যায়ে প্রথম ৬৬০ মেগাওয়াট ইউনিট'টি মূলত ২০১০ সালের নভেম্বরে চালু কররা জন্য নির্ধারণ করা হয়। প্রথম ইউনিট চালু হওয়ার পরে ছয় মাসের মধ্যে প্রকল্পটি সম্পূর্ণ হবে বলে আশা করা হয়। নির্ধারণ করা হয় প্রথম ও দ্বিতীয় ধাপে যথাক্রমে প্রায় ৬,০০০ কোটি এবং ১০,০০০ কোটি টাকা ব্যয় হবে। কিন্তু স্থানীয় জমি অধিগ্রহণের জন্য কঠোর প্রতিরোধের কারণে প্রকল্পটি আরম্ভ করা সম্ভব হয়নি সেই সময়ে।
দামোদর ভ্যালি কর্পোরেশন (ডিভিসি) ২০১২-২০১৩ সালের মধ্যে পশ্চিমবঙ্গের পুরুলিয়া জেলার রঘুনাথপুর ব্লকে তাপ বিদ্যুৎ প্রকল্পটি তৈরির পরিকল্পনা করে।
বিদ্যুৎ কেন্দ্রটি দুটি ধাপে গড়ে উঠবে। প্রথম ধাপে ৬০০ মেগাওয়াডের ২ টি ইউনিট ও দ্বিতীয় ধাপে ৬৬০ মেগাওয়াডের ২ টি ইউনিট নির্মাণের কথা বলা হয়। মোট উৎপাদন ক্ষমতা হবে ২৫৩০ মেগাওয়াট।বিদ্যুৎ কেন্দ্রের প্রথম ধাপের ৬০০ মেগাওয়াটের ২ টি ইউনিটটি চালু করা হয় ২০১৬ সালে।
বিদ্যুৎ কেন্দ্রটিতে জ্বালানী হিসেবে কয়লা ব্যবহৃত হয়। এই বিদ্যুৎ কেন্দ্রে কয়লা আনা হয় ঝরিয়া ও তালচের কয়লা খনি থেকে।
প্রথম দিকে কয়লা খনি থেকে কয়লা সড়ক পথে বিদ্যুৎ কেন্দ্রে পরিবহন করা হত। এই পদ্ধতিতে দৈনিক পাঁচ হাজার মেট্রিক টন কয়লা বিদ্যুৎ কেন্দ্রে সরবরাহ করা হত। কিন্তু ২ টি ইউনিটের জন্য কয়লার চাহিদা মেটানো সম্ভব হয়নি। কয়লার অভাব মেটাতে ২০১৮ সালের মার্চ মাস থেকে আরসিআর (রেল কাম রোড করিডর) পদ্ধতিতে বিদ্যুৎকেন্দ্রে কয়লা আনার কাজ শুরু হয়। এই পদ্ধতিতে প্রথমে দক্ষিণ-পূর্ব রেলের তিনটি সাইডিং রুকনি, চৌরাশি ও রাধানগরে মালগাড়িতে পাশের রাজ্য ঝাড়খণ্ড থেকে কয়লা আসে। এর পরে সেখান থেকে সড়কপথে কয়লা বিদ্যুৎকেন্দ্রে পরিবহন করা হয়। ডিভিসি'র কর্মকর্তারা ধারণা করেন, দৈনিক পাঁচ হাজার মেট্রিক টন কয়লা পরিবর্তে আরসিআর পদ্ধতিতে কয়লার দৈনিক জোগান বেড়ে দাঁড়াবে ১২ হাজার মেট্রিক টন।
পাঞ্চেত বাঁধ থেকে জল সরবরাহের করিডোরের জন্য আরও ৫১ একর অধিগ্রহণ করা হয়। এই অধিগ্রহণ করা ৫১ একর জমির ১,৬০০ জন মালিকের মধ্যে ১,০০০ জন স্থায়ী চাকরির দাবিতে কর্পোরেশন কাজ করতে অস্বীকার করছেন।
জমি অধিগ্রহণ সমস্যার কারণে, জল এবং রেল যোগাযোগ বড় সমস্যা হিসাবে দেখাদেয় প্রকল্পটিতে, যার ফলে প্রকল্পটি সময়সূচির থেকে পিছিয়ে চলতে থাকে। মূলত প্রকল্পের জায়গা থেকে প্রায় ১০ কিলোমিটার দূরে পাঞ্চেত বাঁধ থেকে প্রকল্পের জন্য জলের পাইপলাইন নির্মাণের জন্য জমি না পাওয়ায় প্রকল্পটি বিলম্বিত হয়।
হলদিয়া এনার্জি বিদ্যুৎ কেন্দ্র

হলদিয়া এনার্জি বিদ্যুৎ কেন্দ্রটি পশ্চিমবঙ্গ এর পূর্ব মেদিনীপুর জেলার হলদিয়ার ঝিকুরখালি গ্রামে গড়ে উঠেছে। এটি একটি কয়লা ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি পরিচালনা করে সিইএসই-এর অধীনস্থ সংস্থা হলদিয়া এনার্জি লিমিটেট। বিদ্যুৎ কেন্দ্রটি ২০১৫ সালে চালু হয়।
বিদ্যুৎ কেন্দ্রের জন্য প্রয়োজনীয় জল ১৩ কিলোমিটার দীর্ঘ পাইপলাইনের মাধ্যমে হুগলি নদী থেকে সরবরাহ করা হয়।
বিদ্যুৎ কেন্দ্রটিতে জ্বালানি হিসাবে মহানদী কয়লা ক্ষেত্রের কয়লা ব্যবহার করা হয়। বিদ্যুৎ কেন্দ্রে কয়লা সরবরাহের জন্য মহানদী কোল ফিল্ডস লিমিটেডের সঙ্গে কোম্পানির জ্বালানি সরবরাহ চুক্তি রয়েছে।
বিদ্যুৎ কেন্দ্রটির মোট ৬০০ মেগাওয়াট বিদ্যুৎ উৎপাদন ক্ষমতা রয়েছে। কেন্দ্রটি ৩০০ মেগাওয়াট বিদ্যুৎ উৎপাদন সক্ষমতা ২ টি ইউনিট নিয়ে গঠিত। বিদ্যুৎ কেন্দ্রের প্রথম ও দ্বিতীয় ইউনিট যথাক্রমে ২০১৫ সালের জানুয়ারি ও ফেব্রুয়ারি মাসে চালু করা হয়েছিল।
কোম্পানিটি পশ্চিমবঙ্গের রাজধানী কলকাতা ও এর শহরতলির জন্য বিদ্যুৎ বিতরণ লাইসেন্সধারী সিইএসসি লিমিটেডের সঙ্গে একটি দীর্ঘমেয়াদী বিদ্যুৎ ক্রয় চুক্তিতে রয়েছে। বিদ্যুৎ স্টেশন থেকে ৮৯ কিলোমিটার দীর্ঘ ৪০০ কিলো ভোল্টের দ্বৈত সার্কিট দ্বৈত মুজ সঞ্চালন লাইনের মাধ্যমে সিইএসসি লিমিটেডকে বিদ্যুৎ প্রেরণ করা হয়। এই সঞ্চালন লাইনে দুটি ২৩৬ মিটার উঁচু নদী-অতিক্রমকারী ট্রান্সমিশন টাওয়ার, যা ভারতের সবচেয়ে ভারী ও লম্বা। টাওয়ার দুটি মধ্যবর্তী অংশে হুগলি নদীর উপরে ১,৫৭২ মিটার জুড়ে বিদ্যুৎ সঞ্চালনের তার ধারণ করে।
সাগরদিঘি তাপবিদ্যুৎ কেন্দ্র

সাগরদিঘি তাপবিদ্যুৎ কেন্দ্র পশ্চিমবঙ্গ রাজ্যের মুর্শিদাবাদ জেলার সাগরদিঘির নিকট মনিগ্রামে গড়ে উঠেছে। এটি সাগরদিঘি শহর থেকে ১৩ কিলোমিটার দূরে অবস্থিত। বিদ্যুৎ কেন্দ্রটি পশ্চিমবঙ্গ বিদ্যুৎ উন্নয়ন পরিষদ কর্তৃক পরিচালনা করা হয়। এটি কয়লা ভিত্তিক একটি বিদ্যুৎ কেন্দ্র। কেন্দ্রটি ২০০৮ সালের ৭ই সেপ্টেম্বর বিদ্যুৎ উৎপাদনের জন্য চালু করা হয়েছিল।
বিদ্যুৎকেন্দ্রটি স্থানটি কলকাতা থেকে প্রায় ২৪০ কিলোমিটার দূরে মুর্শিদাবাদ জেলার সাগরদিঘি শহরের নিকটে মণিগ্রাম, চাঁদপাড়া, কাঞ্চনপাড়া এবং হরিরামপুর গ্রামে অবস্থিত।
এটি সাগরদিঘি-মণিগ্রাম-গঙ্কার-রঘুনাথগঞ্জ সড়কের সাথে ঘনিষ্ঠভাবে সংযুক্ত এবং জাতীয় মহাসড়ক ৩৪ থেকে প্রায় ২০ কিলোমিটার দূরে অবস্থিত।
সাগরদিঘি তাপ বিদ্যুৎ কেন্দ্রে প্রথম পর্যায়ে দুটি ৩০০ মেগাওয়াট ক্ষমতার ইউনিট স্থাপন করা হয়। প্রথম ইউনিটটি ২০০৮ সালের সেপ্টেম্বর মাসে এবং দ্বিতীয় ইউনিটটি ২০০৮ সালের নভেম্বের মাসে উদ্ধোধন করা হয়। চীনা সংস্থা ডংফ্যাং ইলেক্ট্রিক (ডিসি) ইউনিট দুটির নির্মাণ করে। ইউনিট দুটির নির্মাণে ₹২৭.০৫ বিলিয়ন ব্যয় হয়। 
দ্বিতীয় পর্বের উন্নয়নে ৫০০ মেগাওয়াট ক্ষমতার আরও দুটি ইউনিট স্থাপন করা হয়। দ্বিতীয় পর্যায়ে সম্প্রসারণ প্রকল্পটি ভেল কর্তৃক কার্যকর করা হয়। ইউনিট দুটি যথাক্রমে ২০১৫ সালের ডিসেম্বর মাসে এবং ২০১৭ সালের জানুয়ারী মাসে উদ্ধোধন করা হয়। 
পশ্চিমবঙ্গ বিদ্যুৎ উন্নয়ন নিগমের মুর্শিদাবাদের সাগরদিঘি তাপবিদ্যুৎ কেন্দ্রে ২০২০ সালে পঞ্চম ইউনিটটি গড়ে তোলার প্রাথমিক কাজ। ৬৬০ মেগাওয়াট উৎপাদন ক্ষমতার রাজ্যের প্রথম এই ‘সুপার ক্রিটিক্যাল’ ইউনিটটির প্রকল্প খরচ ধরা হয়েছে ৪,৪০০ কোটি টাকা। নিগমের ডিরেক্টর "ইন্দ্রনীল দত্ত" জানান, ইউনিটটির নির্মাণ কাজ শেষ করতে ৪২ মাস সময় লাগবে। প্রাথমিক প্রস্তাব অনুযায়ী অবশ্য ২০২০ সালের মধ্যেই এই প্রকল্পের কাজ শেষ করে ফেলার পরিকল্পনা করা হয়েছিল।
পঞ্চম ইউনিটটি নির্মাণে ঋণ প্রদান করে পাওয়ার ফিনান্স কপোর্রেশন। রাষ্ট্রায়ত্ত সংস্থা ভেল বয়লার, টার্বাইন, জেনারেটর সরবরাহের জন্য ৩,৫০০ কোটি টাকার বরাত পায়।
বিদ্যুৎ কেন্দ্রটির মোট উৎপাদন ক্ষমতা ১,৬০০ মেগাওয়াট। প্রথম পর্যায়ে ২০০৮ সালে বিদ্যুৎ কেন্দ্রটিতে ৩০০ মেগাওয়াট ক্ষমতার ২ টি ইউনিট চালু হয়, ইউনিট দুটির মোট উৎপাদন ক্ষমতা ৬০০ মেগাওয়াট এবং দ্বিতীয় পর্যায়ে ২০১৫ সালে ৫০০ মেগাওয়াট ক্ষমতার ১ টি এবং ২০১৭ সালে ৫০০ মেগাওয়াট ক্ষমতার আরও ১ টি ইউনিট চালু হয়। ২০২০ সালে ৬৬০ মেগাওয়াট ক্ষমতার একটি ইউনিটের নির্মাণ শুরু হয়। 
সাগরদিঘি তাপবিদ্যুৎ কেন্দ্রটি ১২ নং জাতীয় সড়কের থেকে ১৪ কিমি দূরে এবং মনিগ্রাম রেল স্টেশন থেকে ১ কিমি দূরে ও সাগরদীঘি রেলওয়ে স্টেশন থেকে ১৪ কিমি দূরত্বে অবস্থিত। তাপবিদ্যুৎ কেন্দ্রটি ১ নং জাতীয় জলপথ বা ভাগীরথী নদীর পশ্চিম তীরে গড়ে উঠেছে।
এসজিটিপিপি টাউনশিপ হল তাপবিদ্যুৎ কেন্দ্রের কর্মী পরিবারবর্গের একটি বাসস্থান অঞ্চল। টাউনশিপটি মণিগ্রাম রেলওয়ে স্টেশনের কাছাকাছি (৫০০ মিটার) অবস্থিত।
মিজানুর রহমান মিনু

মিজানুর রহমান মিনু বাংলাদেশ জাতীয়তাবাদী দলের একজন রাজনীতিবিদ ও রাজশাহী সিটি কর্পোরেশনের সাবেক মেয়র। বর্তমানে তিনি বিএনপি চেয়ারপারসনের উপদেষ্টা হিসেবে দায়িত্ব পালন করছেন। মিনু অষ্টম জাতীয় সংসদে রাজশাহী-২ আসন থেকে সংসদ সদস্য নির্বাচিত হন। এরপূর্বে তিনি ১৯৯১ থেকে ১৯৯৩ সাল পর্যন্ত এবং ১৯৯৪ থেকে ২০০২ সাল পর্যন্ত রাজশাহী সিটি কর্পোরেশনের মেয়র ছিলেন।
মিনু বিএনপির কেন্দ্রীয় কমিটির সাংগঠনিক সম্পাদক, যুগ্মমহাসচিব ও রাজশাহী মহানগর সভাপতি হিসেবে দায়িত্ব পালন করেন। ১৯৯১ সালের ২১ মে প্রথমবারেরমত নাগরিকদের সরাসরি ভোটে তিনি রাজশাহীর মেয়র নির্বাচিত হন। পরে ১৯৯৪ সালের ১১ মার্চ থেকে ২০০২ সালের ২৮ মে পর্যন্ত আরো দুই মেয়াদে মেয়র হিসেবে দায়িত্ব পালন করেন। ২০০১ সালে অষ্টম জাতীয় সংসদ নির্বাচনে তিনি বিএনপির প্রার্থী হিসেবে রাজশাহী-২ আসন থেকে নির্বাচন করে জয়ী হন।
সোনালী মহাশোল

সোনালী মহাশোল বা হিমালয়ী মহাশোল (বৈজ্ঞানিক নাম: Tor putitora) হচ্ছে মহাশোল মাছের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এই প্রজাতির অপরিণত মাছের পৃষ্ঠদেশ ধনুকের মত বাঁকা থাকে। তবে পরিণত মাছে পৃষ্ঠ এবং অঙ্কিয় দেশ প্রায় সোজা। মুখ ছোট, চিরটি সম্মুখ কিনারার নিচ পর্যন্ত প্রসারিত নয়, ঊর্ধ্বচোয়াল সামান্য দীর্ঘ। ঠোঁট পুরু ও মাংসল, নিচের ঠোঁটে একটি পশ্চাৎ খাঁজ বিদ্যমান যা নিরবচ্ছিন্ন এবং মধ্যবর্তী লোব তৈরি করে। ২ জোড়া উন্নত স্পর্শী বিদ্যমান।
এদের দেহের পৃষ্ঠভাগ সবুজাভ রূপালি, বর্ণের কিন্তু পার্শ্বদিক থেকে রূপালি বর্ণের সাথে সোনালি প্রতিফলন দেয়। সোনালি বর্ণের আঁইশগুলোর গোড়ার দিকে ক্ষুদ্র ক্ষুদ্র কালো বিন্দু যুক্ত হয়ে ধূসর বর্ণ ধারণ করে। পাখনাগুলো হ্লুদাভ বর্ণের। ভারতে সর্বোচ্চ ২.৭ মিটার দৈর্ঘ্যের এই মাছ পাওয়া গেছে।
এদেরকে হিমালয় অঞ্চলের পাওয়া যায়। এটি দ্রুত স্রোতের নদী, নদীর জলভূমি এবং হিমালয় অঞ্চলের হ্রদে দেখা যায়। এছাড়া বাংলাদেশ, ভারত, নেপাল, পাকিস্তান, আফগানিস্তান অঞ্চলে পাওয়া যায়।
সর্বোচ্চ পানির ১৫ মিটার গভীরতা এবং ১৫-৩০ ডিগ্রি সেলসিয়াস তাপমাত্রা জীবনধারণ এর পক্ষে সহায়ক।
নদীর পাথর-নুড়ির ফাঁকে ফাঁকে ‘পেরিফাইটন’ নামের এক রকমের শ্যাওলা জন্মে। যা সোনালী মহাশোলের প্রধান খাদ্য।
আইইউসিএন বাংলাদেশ (২০০০) এর লাল তালিকায় প্রজাতিটি বিপন্ন তালিকার অন্তর্ভুক্ত
ভারতের বিদ্যুৎ কেন্দ্রের তালিকা

ভারতে স্থাপিত সকল বিদ্যুৎ কেন্দ্রগুলির উৎপাদন ক্ষমতা ২০১৫ সালের ৩১ জুলাই অনুযায়ী ২৭৫,৯১১.৬২ মেগাওয়াট যা নিচে খাত অনুযায়ী ও ধরন অনুযায়ী উল্লেখ করা হলো।
নিম্নোক্ত তালিকায় ভারতের সকল বিদ্যুৎ কেন্দ্রগুলির নাম উল্লেখন করা হলো।
ভারতীয় পারমাণবিক শক্তি নিগম কর্তৃক কুড়িটি পারমাণবিক চুল্লী মোট সাতটি স্থানে পরিচালনা করে যার সর্বমোট উৎপাদন ক্ষমতা ৪,৭৮০ মেগাওয়াট। 2.9% of total installed base.
এএইচ১

এএইচ ১ বা এশিয়ান হাইওয়ে ১ হল এশিয়ান হাইওয়ে গুলির মধ্যে সবচেয়ে দীর্ঘতম। এর মোট দৈর্ঘ্য ২০,৫৫৭ কিমি। এটি জাপান এর টোকিও থেকে শুরু হয়ে তুরস্কের ইস্তাম্বুল পর্যন্ত গেছে। এটি বুলগেরিয়া সীমান্তে ইউরোপিয়ান রুট ই৮০র সঙ্গে যুক্ত হয়েছে যা পর্তুগাল পর্যন্ত গেছে। এএইচ ১ এশিয়ার দেশগুলির যোগাযোগ ব্যবস্থা উন্নত করবে।
আল বাত্তানী

মুহাম্মদ ইবনে জাবির ইবনে সিনান আল রাক্কি আল হারানী আস সাবী আল-বাত্তানী (আরবি: محمد بن جابر بن سنان البتاني) (ল্যাটিন আল বাতেজনিয়াজ,আল বাতেজনি বা আল বাতেনিয়াজ) (৮৫৮ – ৯২৯) ছিলেন একজন আরব জ্যোতির্বিজ্ঞানী এবং গণিতবিদ। তিনি অনেকগুলি ত্রিকোণমিতির সম্পর্ককেরও উদ্ভাবক ,এবং তার রচিত এবং কিতাবুল আয-জিজ থেকে কোপারনিকাস সহ অনেক মধ্যযুগীয় জ্যোতির্বিজ্ঞানীরা উদ্ধৃতি প্রদান করতেন।
আল বাত্তানীর জীবন সম্পর্কে যতদূর জানা যায় তিনি মেসোপটেমিয়ার উচ্চভূমির অন্তর্গত হাররান নগরীতে জন্মগ্রহণ করেন যেটি এখন তুরস্কতে অবস্থিত। তার বাবা ছিলেন বৈজ্ঞানিক যন্ত্রপাতির বিখ্যাত একজন নির্মাতা। তার উপাধি 'আস সাবী' হওয়ায় অনেকে ধারণা করেন যে তার পূর্বপুরুষ ছিল সাবেয়িন গোত্রভুক্ত হতে পারে,তবে তার পুরো নাম পড়ে বুঝা যায় তিনি ছিলেন একজন মুসলিম। অনেক পশ্চিমা ঐতিহাসিকদের মতে তার পূর্বপুরুষ ছিল আরব রাজাদের মতই উচ্চবংশের। তিনি উত্তর সিরিয়ায় অন্তর্গত আর-রাক্কা শহরে বসবাস করতেন।
জ্যোতির্বিদ্যায় আল বাত্তানীর সর্বাধিক পরিচিত অর্জন হল সৌরবর্ষ নির্ণয়।আল বাত্তানীই প্রথম নির্ভুল পরিমাপ করে দেখিয়েছিলেন যে, এক সৌর বৎসরে ৩৬৫ দিন ৫ ঘণ্টা ৪৬ মিনিট ২৪ সেকেন্ড হয় যার সাথে আধুনিক পরিমাপের পার্থক্য মাত্র ২ মিনিট ২২ সেকেন্ড কম। 
 জ্যোতির্বিজ্ঞানে টলেমির আগের কিছু বৈজ্ঞানিকের ভুলও তিনি সংশোধন করে দেন। সূর্য ও চন্দ্র গ্রহণ সম্পর্কিত টলেমি যে মতবাদ ব্যক্ত করেছিলেন, আল বাত্তানি তা ভুল প্রমাণ করে নতুন প্রামাণিক তথ্য প্রদান করেন। অনেক শতাব্দী কোপের্নিকুস কর্তৃক আবিষ্কৃত বিভিন্ন পরিমাপের চাইতে আল বাত্তানীর পরিমাপ অনেক বেশি নিখুত ছিল। 
তিনি ত্রিকোণমিতি নিয়ে বিস্তর কাজ করেন এবং সাইন, কোসাইন, ট্যানজেন্ট, কোট্যানজেন্ট ইত্যাদি ধারণা নিয়ে কাজ করেন।
এএইচ৪৮

এএইচ ৪৮ বা এশিয়ান হাইওয়ে ৪৮ হল এশিয়া মহাসড়ক ব্যবস্থার অংশ। এটি ভুটান এর ফুন্টশোলিং থেকে ভারতের পশ্চিমবঙ্গ রাজ্যেরে মধ্য দিয়ে গিয়ে ভারত-বাংলাদেশ সীমান্তে চাংড়াবান্ধায় শেষ হয়েছে। এর মোট দৈর্ঘ্য ৯০.৫৮ কিলোমিটার। মহাসড়কটি পশ্চিমবঙ্গে এএইচ ২ কে অতিক্রম করেছে। এ মহাসড়কটি সার্কভুক্ত দেশসমূহের মধ্যে ব্যবসা বাণিজ্য ও পর্যটন বৃদ্ধি করবে।
এএইচ ৪৮ ভাটান থেকে - ফুন্টশোলিং-জগাংয়-মাদারিহাট-বিরপারা-ধগপগুরি-ময়নাগুরি-চাংরাবান্ধা।
এএইচ ৪৮ মহাসড়ক গঠনের প্রকল্পে এশীয় উন্নয়ন ব্যাংক ৫০০ মিলিয়ন ডলার দেওয়ার কথা বলেছে।
বুরবোঁ পুনর্নির্মাণ

বুরবোঁ পুনর্নির্মাণ ফ্রান্সের ইতিহাসের একটি পর্ব, যখন ১৮১৪-১৮১৫ খ্রিস্টাব্দে ফ্রান্সের সম্রাট নাপোলেওঁ বোনাপার্তের (নেপোলিয়ন) পতনের পর বুরবোঁ রাজবংশ দেশটির ক্ষমতায় ফেরত আসে। এই দ্বিতীয় বুরবোঁ পুনর্নির্মাণ পর্বটি ১৮৩০ সালের জুলাই বিপ্লব পর্যন্ত অব্যাহত ছিল। এসময় প্রয়াত রাজা ষোড়শ লুইয়ের দুই ভাই সপ্তদশ লুই (১৮১৪-১৮১৫, ১৮১৫-১৮২৪) এবং দশম শার্ল (১৮২৪-১৮৩০) ফ্রান্স শাসন করেন। এসময় ফরাসি রাজতন্ত্রের নির্বাসিত সমর্থকেরা দেশে প্রত্যাবর্তন করে, যদিও এর আগে ফরাসি বিপ্লব ফ্রান্সে গভীর পরিবর্তন সাধন করেছিল। নেপোলিয়নীয় যুদ্ধসমূহের কারণে অবসন্ন ফ্রান্স রাজ্যটি এসময় দেশের ভেতরে ও বাইরে অপেক্ষাকৃত শান্তিপূর্ণ একটি সময় পার করে, দেশে স্থিতিশীল অর্থনৈতিক সমৃদ্ধি ঘটে ও শিল্পায়নের গোড়াপত্তন হয়।
লোরঁ বুতোনা পরিচালিত এবং গাস্পার উ্যলিয়েল এবং মারি-জোযে ক্রোজ অভিনীত ফরাসি ঐতিহাসিক চলচ্চিত্র "[জাকু ল্য ক্রোকঁ]] ("Jacquou le Croquant") বুরবোঁ পুনর্নির্মাণের উপর ভিত্তি করে নির্মাণ করা হয়।
২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর

শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ৮ মে থেকে ৫ জুলাই, ২০১৬ তারিখ পর্যন্ত ইংল্যান্ড সফর করে। এ সফরে দলটি ইংল্যান্ডের বিপক্ষে তিনটি টেস্ট, পাঁচটি একদিনের আন্তর্জাতিক ও একটি টুয়েন্টি২০ আন্তর্জাতিকে প্রতিদ্বন্দ্বিতা করে যথাক্রমে ২-০, ৩-০ ও ১-০ ব্যবধানে সিরিজ জয়লাভ করে। এছাড়াও, ইংল্যান্ডের বিপক্ষে টেস্ট সিরিজ ও আয়ারল্যান্ডের বিপক্ষে ওডিআই সিরিজে অংশগ্রহণের পূর্বে যথাক্রমে এসেক্স ও লিচেস্টারশায়ারের বিপক্ষে শ্রীলঙ্কা দল দুইটি তিনদিনের খেলায় অংশ নেয়। প্রথম-শ্রেণীর দুটো খেলাই ড্র হয় ও আয়ারল্যান্ডের বিপক্ষে ২-০ ব্যবধানে ওডিআই সিরিজ জয়লাভ করে।
এপ্রিল, ২০১৬ সালে ইসিবি সবগুলো সিরিজেই পয়েন্টভিত্তিক ব্যবস্থা প্রবর্তনের বিষয়ে প্রস্তাবনা দিলে উভয় দলই সম্মতি প্রকাশ করে।
মাগুরা সরকারি পলিটেকনিক ইনস্টিটিউট

মাগুরা সরকারি পলিটেকনিক ইনস্টিটিউট বাংলাদেশের দক্ষিণাঞ্চলীয় জেলার একটি আধুনিক এবং বৃহত্তম পলিটেকনিক ইনস্টিটিউট।
মাগুরা সরকারি পলিটেকনিক ইনস্টিটিউট ২০০৮ সালে প্রতিষ্ঠিত হয়। প্রথম বছর মাত্র ৬০ জন ছাত্র-ছাত্রী নিয়ে রেফ্রিজারেশন অ্যান্ড এয়ার কন্ডিশনিং ইলেকট্রনিক্সের চার বছর মেয়ার্দী ডিপ্লোমা ইন ইঞ্জিনিয়ারিং কোর্স চালু হয়। ২০১০ সালে ইলেকট্রিক্যাল,ইলেকট্রনিক্সের ও কম্পিউটার টেকনোলজি ২০১৪ সালে ফুড টেকনোলজি এবং ২০১৫ সালে মেকাট্রনিক্স টেকনোলজির কোর্স চালু করা হয়।
মাগুরা সরকারি পলিটেকনিক ইনস্টিটিউট মাগুরা কেন্দ্রীয় বাস টার্মিনাল থেকে ৩.৫০ কিলোমিটার এবং ভায়না বাসস্ট্যান্ড থেকে ২.৫০ কিলোমিটার দূরে ঢাকা-ঝিনাইদহ-কুষ্টিয়া মহাসড়কের দক্ষিণ পার্শ্বে ইটখোলা বাজার নামক স্থানে অবস্থিত।
সবুজ গাছপালায় সমৃদ্ধ মনোরম পরিবেশে মূল ক্যাম্পাসটি পাঁচতলা বিশিষ্ট তিনটি এইচ (H) আকৃতির বড় ভবন রয়েছে। এদের দু'টি প্রাতিষ্ঠানিক ভবন এবং একটি প্রশাসনিক ভবন। ভিতরে শিক্ষকদের জন্য একটি আবাসনসহ ছোট বড় মোট পাঁচটি ভবন রয়েছে। ক্যাম্পাসটি শহরের নিকটবর্তি "ইটখোলা বাজার" নামক স্হানে প্রায় ৪ একর জমির উপর প্রতিষ্ঠিত।
প্রতিষ্ঠানটিতে একটি সমৃদ্ধ গ্রন্থাগার রয়েছে যাতে প্রায় ৩০০০ বিজ্ঞান এবং টেকনোলজি বিষয়ক বিভিন্ন বই রয়েছে। নিজস্ব জেনারেটর সহ আধুনিক যন্ত্রপাতি সমৃদ্ধ পরীক্ষাগার, ফ্রি ওয়াই-ফাই, বিশুদ্ধ পানি, স্বাস্থ্য ব্যবস্থা, মসজিদ, গ্যারেজ, নিজস্ব ম্যাগাজিন, মাল্টি-মিডিয়া নেটওয়ার্ক ক্লাস রুম ও ল্যাব রয়েছে। একজন ছাত্র-ছাত্রী হিসেবে প্রতি সেমিস্টার বৃত্তি, বিশ্বব্যাংক বৃত্তি, রোভার স্কাউট, রোভার গার্লস, সামাজিক সংগঠন সহ আধুনিক সকল সুযোগ-সুবিধার ব্যবস্থা রয়েছে। প্রায় ৮০০ জন ধারণ ক্ষমতা সম্পন্ন একটি আধুনিক অডিটোরিয়াম রয়েছে।শিক্ষকদের জন্য ৮০ জন ধারণ ক্ষমতা বিশিষ্ট একটি সেমিনার কক্ষ রয়েছে। দৃষ্টি নন্দিত প্রধান গেটের উত্তর পার্শ্বে খেলাধুলার জন্য একটি প্রশস্ত মাঠ রয়েছে। দ্বিতীয় গেটের পর প্রতিষ্ঠানটির সম্মুখভাগে একটি শহীদ মিনার রয়েছে।
বর্তমান অত্র প্রতিষ্ঠানে চার বছর মেয়াদী ডিপ্লোমা ইন ইঞ্জিনিয়ারিং কোর্সে ৬টি বিভাগ রয়েছে। প্রতি বিভাগে দু'টি করে শিফট চলমান এবং প্রতি শিফটে ১০০ জন করে মোট ২০০ জন শিক্ষার্থী ভর্তির সুযোগ পায়। বর্তমানে প্রায় ৩০৫০ ছাত্র-ছাত্রী অধ্যয়নরত আছে এবং ১৫০ জন শিক্ষক, কর্মকর্তা-কর্মচারী কর্মরত রয়েছে।
আজাদ রহমান

আজাদ রহমান (১ জানুয়ারি ১৯৪৪ - ১৬ মে ২০২০) ছিলেন একজন বাংলাদেশী সুরকার, সঙ্গীত পরিচালক ও সঙ্গীতশিল্পী। পাশাপাশি তিনি উচ্চাঙ্গ সঙ্গীত ও খেয়াল গানের চর্চা করেতেন। বাংলাদেশের চলচ্চিত্রের গানে অবদানের জন্য তিনি শ্রেষ্ঠ সঙ্গীত পরিচালক ও কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
আজাদ রহমান ১৯৪৪ সালের ১ জানুয়ারি তৎকালীন ব্রিটিশ ভারতের পশ্চিমবঙ্গের বর্ধমান জেলার নওয়াদা গ্ৰামে জন্মগ্রহণ করেন। তিনি ভারতের রবীন্দ্র ভারতী কলেজ থেকে খেয়ালে অনার্স সম্পন্ন করেন। রবীন্দ্র ভারতী বিশ্ববিদ্যালয়ে থাকাকালীন তিনি ফোক গান, কীর্তন, ধ্রুপদী সঙ্গীত, খেয়াল, টপ্পা গান, তুমড়ি, রবীন্দ্র সঙ্গীত, অতুল প্রসাদের গান, দিজেন্দ্র গীতি, রজনী কান্তের গান চর্চা করেন। একই সময়ে তিনি একজন খ্রিস্টান পুরোহিতের কাছ থেকে পিয়ানো বাজানো শেখেন।
আজাদ রহমান পশ্চিমবঙ্গ থেকে বাংলাদেশে এসে রাজশাহী বিশ্ববিদ্যালয়ে অধ্যাপনা শুরু করেন।
আজাদ রহমানের চলচ্চিত্রে আগমন ১৯৬৩ সালে কলকাতার "মিস প্রিয়ংবদা" চলচ্চিত্রের সঙ্গীত পরিচালনার মধ্য দিয়ে। সেই চলচ্চিত্রে তার সুরে কণ্ঠ দেন মানবেন্দ্র মুখোপাধ্যায়, আরতি মুখার্জি ও প্রতিমা বন্দ্যোপাধ্যায়। বাংলাদেশের চলচ্চিত্রে তার সুরকৃত প্রথম চলচ্চিত্র বাবুল চৌধুরীর "আগন্তুক"। তার সুরকৃত ও তার নিজেরই কণ্ঠে গাওয়া "এপার ওপার" চলচ্চিত্রের "ভালবাসার মুল্য কত", "ডুমুরের ফুল" চলচ্চিত্রের "কারো মনে ভক্তি মায়ে", "দস্যু বনহুর" চলচ্চিত্রের "ডোরা কাটা দাগ দেখে বাঘ চেনা যায়" গানগুলো সত্তরের দশকে জনপ্রিয়তা লাভ করে। তিনি চলচ্চিত্রের সঙ্গীত পরিচালনার পাশাপাশি 'জন্ম আমার ধন্য হলো মা গো'-এর মত উল্লেখযোগ্য দেশাত্মবোধক গানের সুর করেছিলেন।
আজাদ রহমান ২০২০ সালের ১৬ মে হৃদরোগে ঢাকার একটি হাসপাতালে চিকিৎসাধীন অবস্থায় মৃত্যুবরণ করেন।
অলিম্পিকে ঘানা

ঘানা প্রথম অলিম্পিক গেমসে অংশগ্রহণ করে ১৯৫২ সালে, যখন ঘানা গোল্ড কোস্ট নামে ব্রিটিশ উপনিবেশ ছিল। দেশের অস্থিতিশীল পরিস্থিতির জন্য ১৯৫৬ সালে অংশগ্রহণ করেনি। ১৯৫৭ সালে স্বাধীনতার পর দুটিসহ তিনটি গেমস বাদে সকল গ্রীষ্মকালীন গেমসে অংশগ্রহণ করেছে। ১৯৭৬ সালে নিউজিল্যান্ডের অংশগ্রহণের বিরুদ্ধে আফ্রিকান বয়কটের অংশ হিসাবে এবং ১৯৮০ সালে যুক্তরাষ্ট্রের নেতৃত্বে বয়কট করেছিল। ঘানা শীতকালীন অলিম্পিক গেমসে একমাত্র ২০১০ গেমসে অংশগ্রহণ করে।
ঘানার ক্রীড়াবিদগণ সর্বমোট ৪টি পদক জিতেছে, যার তিনটি মুষ্টিযুদ্ধে এবং একটি ফুটবলে।
ঘানার জাতীয় অলিম্পিক কমিটি ১৯৫১ সালে গঠিত হয়।
এএইচ৪৫

এএইচ৪৫ বা এশীয়া মহাসড়ক ৪৫ হল এশীয়া মহাসড়ক ব্যবস্থার অংশ।এটি কলকাতা থেকে শুরু করে ব্যাঙ্গালোর পর্যন্ত গেছে। এর মোট দৈর্ঘ্য ২০৩০ কিমি (১২৬০ মাইল)। এই মহাসড়কটি কলকাতায় এএইচ ১ এর সঙ্গে যুক্ত এবং ব্যাঙ্গালোর এ এএইচ৪৩ ও এএইচ৪৭ এর সঙ্গে যুক্ত হয়েছে।
কলকাতা-
.ব্যাঙ্গালোর।
চড়াইদেও জেলা

চড়াইদেও জেলা () অসমে নবগঠিত একটি জেলা। ২০১৫ সনের ১৫ই আগস্ট তারিখে অসমের মুখ্যমন্ত্রী তরুণ গগৈ শিবসাগর জেলার চড়াইদেও মহকুমাকে নতুন জেলা হিসেবে ঘোষণা করেন।
চড়াইদেও বা আসামীয়া বানানে চরাইদেউ নামের উৎপত্তি তাই ভাষা চে-তাম-ডয় থেকে হয়েছে। লিখিত আছে যে স্বর্গদেউ চ্যাও-ল্যুং-চ্যুকাফা পাটকাই পাহাড় অতিক্রম করে এখানেই প্রথম রাজ্য স্থাপন করেছিলেন। তিনি এখানকার সৌন্দর্যে মোহিত হয়ে চে-তাম-ডয় নামকরণ করে রাজধানী স্থাপন করেছিলেন । যার অর্থ পাহাড়ের প্রদেশ। কালক্রমে এই স্থান স্থানীয়ভাবে চরাইদেউ নামে ও বাংলায় চড়াইদেও নামে বিখ্যাত হয়ে উঠে।
ঐতিহাসিক স্থান হওয়ায় জেলাটিতে বহুপ্রাচীন রাজা নির্মিত পথ রয়েছে। যদিও মুখ্য পথরুপে ধোদর আলি ব্যবহার করা হয়। পথটি শিবসাগর জেলা, গোলাঘাট জেলা, নাজিরা, বালিঘাট, শিমলুগুরি ও নামরুপকে সংযুক্ত করেছে। তাছাড়াও ৩৭নং জাতীয় সড়ক দ্বারা পথটি সংযুক্ত। ইতিহাস মতে আহোম সাম্রাজ্যের রাজত্ব কালে পাইক প্রথার প্রচলন ছিল। পাইকের দ্বায়িত্ব থেকে পরিত্রাণ পাওয়ার জন্য বহু অসাধু লোক ভকতের বেশে সত্রসমূহে বিনা পরিশ্রমে জীবিকা-নির্বাহ করিত। গদাধর সিংহ এই ভণ্ড ভকত বা ধোদরকে চিনাক্ত করেন ও এই পথ নির্মাণের কাজে নিয়োগ করেন। ফলে গোলাঘাট জেলার কমারবন্ধা থেকে ডিব্রুগড় জেলার জয়পুর পর্যন্ত বিস্তৃত এই পথটির নাম ধোদর আলি নামে নামকরণ করা হয় । আরেকটি ঐতিহাসিক পথ নাহর আলি যা সোণারি নগরে সংযুক্ত হয়েছে। 
শিমলুগরি জংশন চরাইদেউ জেলার প্রধান রেল জংশন। অন্যান্য স্টেশনের মধ্যে সোনারির ভজো ও নামরুপ স্টেশন উল্লেখযোগ্য। 
মোহনবাড়ি বিমনবন্দর ও ডিব্রুগড় বিমানবন্দর চরাইদেউ জেলাকে বায়ুপথ দ্বারা সংযুক্ত করেছে। পবন হংস নামক সরকারী বিমানসেবাও এখানে আছে।
হাম (নূহের পুত্র)

হাম (; গ্রীক Χαμ, "Kham"; আরবি: , "Ḥām") ছিলেন ইহুদি ধর্ম , খ্রিষ্ট ও ইসলাম অনুযায়ী নূহ (আ) এর পুত্র। তিনি মহাপ্লাবন থেকে বেঁচে যাওয়া অন্যতম ব্যক্তি। বাইবেল এ নিশ্চিত করে বলতে পারে না যে মহা প্লাবন এর পর  সেম() এবং হাম() পৃথিবীর কোন প্রান্ত এ গিয়েছেলেন কিন্তু, কিছু ইতিহাস বেত্তাদের মতে সেম (Shem) এবং হাম (Ham) এর বংশধরেরা আফ্রিকা এবং মধ্যপ্রাচ্যে ছড়িয়ে পরেছিল । প্রথম শতাব্দীর রোমানো-ইহুদী ইতিহাসবিদ ফ্ল্যাভিয়াস জোসেফাস জোর দিয়েছিলেন যে হামের বংশধরেরা এশিয়ার কিছু এলাকায় জনবহুল ছিল। 
১৮৯১ সালে হাফিজ শামসুদ্দীন দাবি করেন যে তিনি স্বপ্ন দেখেন যে পাকিস্তানের ঘারিবওয়ালে হামের সমাধিস্থল আছে। সমাধিটি ৭৮-ফুট দীর্ঘ (২৪ মিটার)
ভারতীয় বিজ্ঞান কংগ্রেস সংস্থা

ভারতীয় বিজ্ঞান কংগ্রেস সংস্থা বা আইএসসিএ ১৯১৪ সালে কলকাতায় গঠিত হয়। এর প্রধান কার্যালায় কলকাতায় অবস্থিত।প্রতিবছর জানুয়ারি মাসের প্রথম সপ্তাহে ভারতীয় বিজ্ঞান কংগ্রেসের অধিবেশন বসে ভারত এর বিভিন্ন শহরে। এর প্রথম অধিবেশন হয় কলকাতায় ১৯১৪ সালে। এই সংস্থা ভারতের বিজ্ঞান শিক্ষা ও গবেষণায় উৎসাহ দিয়ে আসে। ২০১৩ সালে ভারতীয় বিজ্ঞান কংগ্রেস এর ১০০তম অধিবেশন বসে কলকাতায়।
সুজেয় শ্যাম

সুজেয় শ্যাম (১৪ মার্চ ১৯৪৬ - ১৭ অক্টোবর ২০২৪) একজন বাংলাদেশী গায়ক, সুরকার ও সঙ্গীত পরিচালক। তিনি স্বাধীন বাংলা বেতার কেন্দ্রের একজন গুনী সঙ্গীত পরিচালক ও কণ্ঠযোদ্ধা। হাসন রাজা (২০০২), জয়যাত্রা (২০০৪), অবুঝ বউ (২০১০) এবং যৈবতী কন্যার মন (২০২১) চলচ্চিত্রের জন্য তিনি চারবার শ্রেষ্ঠ সঙ্গীত পরিচালকের জন্য বাংলাদেশ জাতীয় চলচ্চিত্র পুরস্কার জিতেছেন। ২০১৮ সালে তিনি বাংলাদেশ সরকার কর্তৃক একুশে পদকে ভূষিত হন ।
সুজেয় শ্যাম ১৯৪৬ সালের ১৪ মার্চ তৎকালীন ব্রিটিশ ভারতের সিলেট জেলায় জন্মগ্রহণ করেন। তার বাবা অমরেন্দ্র চন্দ্র শাহ ছিলেন একটি বিদ্যালয়ের সহকারী এবং 'ইন্দ্রেশর-টি' নামে একটি চা বাগানের মালিক। তার শৈশব কেটেছে সিলেটের চা বাগানে আর আঁকাবাঁকা পাহাড়ি এলাকায়। দশ ভাইবোনের মধ্যে সুজেয় ষষ্ঠ। সঙ্গীতে আগ্রহ জন্মায় সকালে প্রার্থনা সঙ্গীত শুনে। তাছাড়া তার ছোট বোন ও ভাই বেতারে গান গাইত। মা বাবাও ছিলেন নজরুল সঙ্গীত শিল্পী।
সুজেয় শ্যাম একজন গীটার বাদক ও শিশুতোষ গানের পরিচালক হিসেবে ১৯৬৪ সালে তৎকালীন পূর্ব-পাকিস্তান চট্টগ্রাম বেতারে যোগদান করেন। পরে বড়দের অনুষ্ঠান পরিচালনা শুর করলেও ১৯৬৮ সালে চট্টগ্রাম বেতারে চাকরি ছেড়ে ঢাকা বেতারে যোগ দেন। ১৯৭১ সালে ১৬ ডিসেম্বর বিজয় ঘোষণার পর শহীদুল ইসলাম রচিত তার সুরকৃত ও তার কণ্ঠে "বিজয় নিশান উড়ছে ওই" গানটি স্বাধীন বাংলা বেতারে বেজে উঠেছিল। ২০০১ সালে তিনি বাংলাদেশ বেতার থেকে প্রধান সঙ্গীত প্রযোজক পদ থেকে অবসর গ্রহণ করেন। তিনি টুনাটুনি অডিও নামক একটি প্রতিষ্ঠানের সঙ্গীত পরিচালক হিসেবে কাজ করছেন।
সুজেয় শ্যাম ১৯৬৯ সালে সঙ্গীত পরিচালক রাজা হোসেনের সাথে পরিচিত হন এবং একত্রে রাজা-শ্যাম নামে বাংলাদেশী চলচ্চিত্রের সঙ্গীত পরিচালনা শুরু করেন। সত্তর-আশি দশকে তারা একত্রে সূর্য গ্রহণ, সূর্য সংগ্রাম, ভুল যখন ভাঙ্গলসহ পঁচিশটি চলচ্চিত্রের সঙ্গীত পরিচালনা করেন। সূর্য গ্রহণ চলচ্চিত্রের সঙ্গীত পরিচালনা করে অর্জন করেন বাচসাস চলচ্চিত্র পুরস্কার। ১৯৮৬ সালে আবদুল লতিফ বাচ্চু পরিচালিত বলবান ও অবাঞ্ছিত চলচ্চিত্রের মাধ্যমে এককভাবে সঙ্গীত পরিচালন শুরু করেন। একবিংশ শতকের প্রথমে হাছন রাজাকে নিয়ে নির্মিত হাছন রাজা চলচ্চিত্রের সঙ্গীত পরিচালনা করে লাভ করেন তার প্রথম জাতীয় চলচ্চিত্র পুরস্কার। চলচ্চিত্রকার চাষী নজরুল ইসলামের বিশেষ অনুরোধে এই চলচ্চিত্রের একটি গানেও কণ্ঠ দেন তিনি। পরবর্তীতে জয়যাত্রা ও অবুঝ বউ চলচ্চিত্রের গানের সঙ্গীত পরিচালনা করে যথাক্রমে ২০০৪ ও ২০১০ সালে এই পুরস্কার লাভ করেন। ২০১৪ সালে "একাত্তরের ক্ষুদিরাম" ও "একাত্তরের মা জননী" নামে দুটি মুক্তিযুদ্ধভিত্তিক চলচ্চিত্রের সঙ্গীত পরিচালনা করেন।
২০০৬ সালে ১৯৭১ সালের মহান মুক্তিযুদ্ধের সময়ে বাংলাদেশ বেতারে প্রচারিত ৪৬টি গানের সংকলন নিয়ে "স্বাধীন বাংলা বেতারের গান" শিরোনামের একটি অ্যালবামের সঙ্গীত পরিচালনা করেন। এর ধারাবাহিকতায় পরবর্তীতে ২০১৩ সালে আরও ৫০টি গানের সংকলন নিয়ে "স্বাধীন বাংলা বেতারের গান - ২" নামে আরেকটি অ্যালবামের সঙ্গীত পরিচালনা করেন।
মুক্তিযুদ্ধের সময়ে স্বাধীন বাংলা বেতারে প্রচারিত তার সুর করা গানগুলো হলো-
২০২৪ সালের ১৭ অক্টোবর সুজেয় শ্যাম দিনগত রাত ৩টার দিকে রাজধানীর বঙ্গবন্ধু শেখ মুজিব মেডিকেল বিশ্ববিদ্যালয়ে চিকিৎসাধীন অবস্থায় মৃত্যুবরণ করেন।
এমা স্টোন

এমিলি জেন "এমা" স্টোন (জন্ম ৬ই নভেম্বর ১৯৮৮) একজন মার্কিন চলচ্চিত্র অভিনেত্রী। তিনি ২০১৫ সালে বিশ্বের সর্বোচ্চ পারিশ্রমিক পাওয়া অভিনেত্রীদের একজন। তিনি দু'বার করে একাডেমি পুরস্কার, বাফটা পুরস্কার এবং গোল্ডেন গ্লোব পুরস্কার এবং তিনবার স্ক্রিন অ্যাক্টরস গিল্ড পুরস্কার লাভ করেছেন। ২০১৩ সালে তিনি ফোর্বস ম্যাগাজিন প্রকাশিত ১০০ সেলিব্রেটি তালিকায় স্থান করে নেন। অভিনয়ের পাশাপাশি তিনি অনেক সচেতনামূলক কর্মকাণ্ডে অংশগ্রহণ করেছেন, যেমন: স্তন ক্যান্সার।
স্টোনের অভিনয় জীবন শুরু হয় ২০০০ সালে "দ্য উইন্ড ইন দ্য উইলোস" মঞ্চ নাটকে শিশু শিল্পী হিসেবে। তিনি টেলিভিশন অভিনয় শুরু করেন ২০০৪ সালে ভিএইচওয়ান চ্যানেলের "ইন সার্চ অফ দ্য নিউ পার্ট্রিজ ফ্যামিলি" দিয়ে। টেলিভিশনে কিছু ছোট চরিত্রে অভিনয়ের পর ২০০৭ সালে তিনি "সুপারব্যাড" চলচ্চিত্র দিয়ে বড় পর্দায় নাম লেখান। এই চলচ্চিত্রে অভিনয়ের জন্য তিনি ইয়ং হলিউড পুরস্কার অর্জন করেন। ২০০৯ এর চলচ্চিত্র জোম্বিল্যান্ড এ অভিনয় দিয়ে তিনি ইতিবাচক সাড়া পান।
স্টোন ২০১০ সালে "ইজি এ" চলচ্চিত্রে প্রধান চরিত্রে অভিনয় করেন। এর জন্য তিনি বাফটা উঠতি অভিনেত্রী পুরস্কার এবং সেরা অভিনেত্রী বিভাগে গোল্ডেন গ্লোব পুরস্কারের মনোনয়ন অর্জন করেন। ২০১১ সালে অভিনয় করেন ব্যবসাসফল "ক্রেজি, স্টুপিড, লাভ" এবং প্রশংসিত "দ্য হেল্প" চলচ্চিত্রে। ২০১২ সালে গুয়েন স্ট্যাসি চরিত্রে "দি অ্যামেজিং স্পাইডার-ম্যান" এবং ২০১৪ সালে এর পরবর্তী পর্ব "দি অ্যামেজিং স্পাইডার-ম্যান ২" চলচ্চিত্রে যা তাকে বিপুল খ্যাতি এনে দেয়। ২০১৪ সালে তিনি ব্ল্যাক কমেডি-নাট্যধর্মী "বার্ডম্যান" চলচ্চিত্রে একজন মাদকসেবীর চরিত্রে অভিনয় করেন। ফলস্বরুপ শ্রেষ্ঠ পার্শ্ব অভিনেত্রীর জন্য একাডেমি পুরস্কার-এ ভূষিত হন। ২০১৬ সালে "লা লা ল্যান্ড" চলচ্চিত্রে একজন উঠতি অভিনেত্রী মিয়া ডোলান চরিত্রে তার অভিনয় প্রশংসিত হয়। এই ছবিতে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার, গোল্ডেন গ্লোব পুরস্কার এবং ভেনিস চলচ্চিত্র উৎসব থেকে ভল্পি কাপ লাভ করেন।
এমিলি জেন স্টোন ১৯৮৮ সালের ৬ নভেম্বর স্কটসডেল, অ্যারিজোনায় জন্মগ্রহণ করেন। তার বাবা জেফ্রি চার্লস স্টোন ছিলেন একটি ঠিকাদারী প্রতিষ্ঠানের প্রতিষ্ঠাতা ও প্রধান নির্বাহী কর্মকর্তা এবং মা ক্রিস্টা জিন স্টোন (ইয়েগার) একজন গৃহিণী। দুই ভাই-বোনের মধ্যে এমা বড়, তার ছোট ভাই স্পেন্সার। তার দাদা কনরাড অস্টবার্গ স্টেন সুইডিশ ছিলেন এবং যুক্তরাষ্ট্রে আগমনের পর তার শেষ নাম পরিবর্তন করে "স্টোন" রাখেন। এছাড়া এমার পূর্বপুরুষগণ জার্মান, ইংরেজ, স্কটিশ ও আইরিশ ছিলেন।
স্টোনের অভিনয় জীবন শুরু হয় ২০০০ সালে "দ্য উইন্ড ইন দ্য উইলোস" মঞ্চ নাটকে শিশু শিল্পী হিসেবে। তিনি টেলিভিশন অভিনয় শুরু করেন ২০০৪ সালে ভিএইচওয়ান চ্যানেলের "ইন সার্চ অফ দ্য নিউ পার্ট্রিজ ফ্যামিলি" দিয়ে। ২০০৭ সালে গ্রেগ মট্টোলা পরিচালিত "সুপারব্যাড" দিয়ে তার চলচ্চিত্রে অভিষেক হয়। চলচ্চিত্রটি ব্যবসাসফল হয় এবং এতে অভিনয়ের জন্য তিনি রোমাঞ্চকর নতুন মুখ বিভাগে ইয়ং হলিউড পুরস্কার অর্জন করেন।
২০২৪ সালে তিনি তার ‘পুওর থিং’ মুভিতে অভিনয়ের জন্য শ্রেষ্ঠ অভিনেত্রী হিসেবে অস্কার লাভ করেন।
নিনা দব্রেভ

নিকোলিনা কামেনোভা দব্রেভা (, , ; জন্ম: ৯ জানুয়ারি ১৯৮৯; পেশাগতভাবে নিনা দব্রেভ নামে পরিচিত) হলেন একজন কানাডীয় অভিনেত্রী ও মডেল। বুলগেরিয়ায় জন্মগ্রহণকারী দব্রেভ তার পরিবারের সাথে মাত্র দুই বছর বয়সে কানাডায় চলে যান এবং টরন্টোতে তার শৈশব অতিবাহিত করেছেন। ধারাবাহিক নাটক "" মিয়া জোন্স চরিত্রটি ছিল তার প্রথম অভিনীত চরিত্র। পরবর্তীকালে তিনি সিডাব্লিউ-এর অতিপ্রাকৃত নাটক সিরিজ "দ্য ভ্যাম্পায়ার ডায়েরিজে" এলেনা গিলবার্ট এবং ক্যাথরিন পিয়ার্স চরিত্রে অভিনয়ের মাধ্যমে পরিচিতি লাভ করেছেন।
এছাড়াও দব্রেভ ২০১২ সালে নাট্য চলচ্চিত্র "দ্য পার্কস অব বিং আ ওয়ালফ্লাওয়ার", ২০১৪ সালে অ্যাকশন কৌতুক চলচ্চিত্র "লেটস বি কোপ্স", ২০১৫ সালে ভৌতিক কৌতুক চলচ্চিত্র "দ্য ফাইনাল গার্লস", ২০১৭ সালে অ্যাকশন থ্রিলার চলচ্চিত্র ""সহ বেশ কয়েকটি ফিচার চলচ্চিত্রে অভিনয় করেছেন।
নিকোলিনা কামেনোভা দব্রেভা ১৯৮৯ সালের ৯ই জানুয়ারি তারিখে বুলগেরিয়ার সফিয়ায় জন্মগ্রহণ করেছেন এবং মাত্র দুই বছর বয়সে বুলগেরিয়া ছেড়ে কানাডায় চলে যান, যেখানে তিনি অন্টারিওর টরন্টোতে তা শৈশব অতিবাহিত করেছেন। তার পিতা কামেন দব্রেভ হলেন একজন কম্পিউটার বিশেষজ্ঞ এবং তার মা মাইকেলা দব্রেভ হলেন একজন শিল্পী। তার এক বড় ভাই আছে।
দব্রেভ ভ্রাদেরেনবার্গ জুনিয়র পাবলিক স্কুল এবং জেবি টাইরেল সিনিয়র পাবলিক স্কুলে পড়াশোনা করেছেন, যেখানে তিনি ব্যালে এবং জ্যাজ ক্লাস শুরু করেছেন এবং ছন্দময় জিমন্যাস্টিক্সে প্রতিদ্বন্দ্বিতা করেছেন। তিনি টরন্টোর আর্মস্ট্রং অভিনয় স্টুডিওতে অভিনয় ক্লাস নিয়েছেন। দব্রেভ পরবর্তীকালে তার স্নাতক বছর পর্যন্ত স্কারবোরোর ওয়েক্সফোর্ড কলেজিয়েট স্কুলে কলা অনুষ্ঠানে অংশগ্রহণ করেছেন।
দব্রেভ টরন্টোর রায়ার্সন বিশ্ববিদ্যালয়ে স্নাতকোত্তর অধ্যয়ন করেছেন, যেখানে তিনি সমাজবিজ্ঞান বিভাগে অধ্যয়ন করেছেন। যদিও তার অভিনয় জীবনের জন্য তিনি স্নাতক সম্পন্ন করতে পারেননি।
রামচরিতম্

রামচরিতম্ সন্ধ্যাকর নন্দী রচিত সংস্কৃত ভাষার একটি কাব্যগ্রন্থ। জন্ম তারিখ আনুমানিক ১০৮৪ খ্রিস্টাব্দে। মৃত্যুর তারিখ আনুমানিক :- ১১৫৫ খ্রিস্টাব্দে। আনুমানিক ১১৩০ থেকে ১১৫০ সালের মধ্যবর্তী সময়ে রচনা করা হয়। রামচরিতম্ সংস্কৃত ভাষায় রচিত বরেন্দ্র বা উত্তর বাংলার একমাত্র গ্রন্থ যেখানে পাল শাসনামলের ঐতিহাসিক ঘটনাবলি স্থান পেয়েছে। এই কাব্যে যুগপৎ হিন্দু ধর্মের অবতার রামচন্দ্র এবং গৌড়ের রাজা রামপালের প্রশংসা বর্ণনা করা হয়েছে। যদিও কাব্যে দিব্য ও ভীমের বিরুদ্ধে স্পষ্ট পক্ষপাতিত্ব আছে, তথাপি এই কাব্যকে ইতিহাসের একটি গুরুত্বপূর্ণ দলিল হিসাবে মনে করা হয়। 
কৈবর্ত সামন্তরাজা দিব্য কর্তৃক বরেন্দ্র বিদ্রোহের মাধ্যমে পাল রাজা দ্বিতীয় মহিপালের হত্যাকাণ্ড ও বরেন্দ্রর পতন এবং অর্ধশতাব্দী পরে রামপালের বরেন্দ্র ভূমি পুনরুত্থানের কাহিনী লিপিবদ্ধ হয়েছে। রামপালের পর রাজা মদনপালের রাজত্বের প্রাথমিক সময়ের কিছু বর্ণনাও রামচরিতম্ এ পাওয়া যায়। কাব্যগ্রন্থটিতে পরিশিষ্টে ২০ টি শ্লোক সহ সর্বমোট ২১৫ টি শ্লোক রয়েছে। কাব্য রচনায় ‘শ্লেষ’ বা দ্ব্যর্থবোধক রীতি অনুসরণ করা হয়েছে। যেখানে একই শব্দের দুইটি ভিন্ন ভিন্ন অর্থ প্রকাশ পায়। প্রথম অর্থে রামায়ণের কাহিনী ও দ্বিতীয় অর্থে রাজা রামপালের প্রশস্তি। কৈবর্ত দিব্যর দ্বারা বরেন্দ্রর পতনকে তিনি রামায়ণের সীতাহরনের সাথে তুলনা করেছেন। রামপাল কর্তৃক বরেন্দ্রর পুনরুদ্ধারকে তিনি রাবনের বিরুদ্ধে রামের বিজয়ের সাথে তুলনা করেছেন। কাব্যগ্রন্থের মূল বিষয় হল কেন্দ্রীয় চরিত্র রামপালের প্রশস্তি ও গুণগান। এছাড়া বরেন্দ্র অঞ্চলের প্রাকৃতিক বর্ণনাও এ কাব্যে স্থান পেয়েছে। 
হরপ্রসাদ শাস্ত্রী তালপাতায় লেখা রামচরিতম্ এর মূল পান্ডুলিপি আবিষ্কার করেন। ১৯১০ সালে তার এই আবিষ্কার প্রকাশিত হয়। বর্তমানে কোলকাতার এশিয়াটিক সোসাইটির যাদুঘরে পুঁথিটি রক্ষিত আছে।
কৈশিক ক্রিয়া

কৈশিক ক্রিয়া বা ক্যাপিলারি অ্যাকশন (একে ক্যাপিলারিটি, ক্যাপিলারি মোশন বা উইকিংও বলা হয়) হলো কোনো তরল এর সংকীর্ণ পথে প্রবাহিত হওয়ার ক্ষমতা। কৈশিক ক্রিয়ার জন্য কোন বল লাগে না; এমনকি বলের বিরুদ্ধেও কৈশিক ক্রিয়া দেখা যায়। রঙতুলিতে তরল উঠিয়ে আনার সময় এমনটা দেখা যায়। পাতলা টিউব বা ঝাঁঝরসদৃশ সুক্ষ্ণ বস্তু (যেমন কাগজ অথবা প্লাস্টার) এবং কিছু ঝাঁঝরবিহীন বস্তুতেও (যেমন: বালি) এই ঘটনা ঘটে থাকে। জৈবিক কোষে ও এটি দেখা যায়। তরল এবং ঘিরে থাকা কঠিন তলের মধ্যকার আন্ত:আণবিক বলের কারণে এটি ঘটে। নলের ব্যাস যথেষ্ট ক্ষুদ্র হলে তরল আর পাত্রের দেওয়ালের পৃষ্ঠটান এবং সংযুক্তি বলের সমন্বয়ে তরল ওপরে উঠে আসার ঘটনা পরিলক্ষিত হয়। 
প্রথমবারের মতো এই ঘটনাটি পর্যবেক্ষণ করতে যে সাধারণ যন্ত্রটি ব্যবহার করা হয়েছিলো তার নাম ক্যাপিলারি টিউব। উল্লম্ব এক কাচের নলের নিচের অংশ জলের মধ্যে রাখা হয়েছিলো, অবতল এক উপরিতল সৃষ্টি হয়েছিলো ওপরে। তরলের সঙ্গে পাত্রের দেওয়ালে সংযুক্তি বল কাজ করে তবে তরলের যথেষ্ট ভর থাকলে মধ্যাকর্ষণ বল আন্ত:আণবিক বলকে অতিক্রম করতে পারে। কিনারায় স্পর্শ করে থাকা স্পর্শতলের দৈর্ঘ্য কাচনলের ব্যাসার্ধের বর্গের সমানুপাতিক। কাজেই বৃহত্তম ব্যাসার্ধের চেয়ে ক্ষুদ্রতম ব্যাসার্ধের সরু নল তরলকে অধিক উচ্চতায় তুলতে সক্ষম হয়।
গাছপালায় কৈশিক ক্রিয়া উর্ধ্বপাতন প্রক্রিয়ায় ঘটে। তবে পাতায় এটা হয় ডিপ্রেশারাইজেশন এবং মূলসহ গাছের অন্যান্য অঙ্গের অসমোটিক প্রেশারের কারণে।
মেনিস্‌কাস

মেনিসকাস (গ্রিক শব্দ ""ক্রিসেন্ট"" থেকে শব্দটির উৎপত্তি) হলো কোনো তরলাধারে রাখা তরলের উপরিতলের বেঁকে যাওয়া অংশ। পাত্রের দেওয়ালের কাছাকাছি থাকা তরলই এই বৈশিষ্ট্য দেখায়। উত্তল কিংবা অবতল, দু'ধরনেরই মেনিস্‌কাস ঘটতে পারে, এটি নির্ভর করে তরল আর পৃষ্ঠতলের ওপর।
তাব্রাইজ শামসী

তাব্রাইজ শামসী (; জন্ম: ১৮ ফেব্রুয়ারি ১৯৯০) একজন দক্ষিণ আফ্রিকান মুসলিম ক্রিকেটার। তার সহধর্মিণী শামসী, গটেং অনূর্ধ্ব-১৯, কোয়াজুলু-নাটাল, কোয়াজুলু-নাটাল ইনল্যান্ড, লায়ন্স, ও টাইটান্স যেমন দল প্রথম-শ্রেণীর ক্রিকেটে খেলেছেন। তার ব্যাটিং শৈলী ডানহাতি এবং তিনি তার ধীর বাঁহাতি চায়নাম্যান বোলার জন্য পরিচিত।
অল্লোপনিষদ্

অল্লোপনিষদ্‌ বা আল্লাহ্‌ উপনিষদ্‌ হচ্ছে মুঘল সম্রাট আকবরের শাসনামলে ১৬ থেকে ১৭ শতকে ভারতে মুসলিম শাসনের সময় লেখা একটি অনিশ্চিত উৎসের বই। মাত্র ১০টি শ্লোক নিয়ে এই বইটি রচিত হয়েছে। আরবি শব্দ ‘আল্লাহ’ এবং সংস্কৃত শব্দ ‘উপনিষদ’-এর অনুকরণে এর নামকরণ করা হয়েছে। উপনিষদ্‌ হচ্ছে বৈদিক ধর্মশাস্ত্রের একটি শ্রেণিবিভাগ, যেখানে প্রসিদ্ধ উপনিষদের সংখ্যা ১২টি ধরা হয়।
স্বামী দয়ানন্দ সরস্বতীর রচিত বই "সত্যার্থ প্রকাশে" যুক্তি দেখানো হয়েছে অল্লোপনিষদ ‘উপনিষদ’ শাস্ত্রের কোনো অংশ নয়, এমনকি অথর্ববেদের সাথেও যুক্ত নয়। বিখ্যাত মুক্তিকা উপনিষদ, যেখানে রাম হনুমানকে ১০৮টি প্রামাণিক উপনিষদের কথা বলেছিলেন, সেখানেও অল্লোপনিষদের উল্লেখ নেই। বেশিরভাগ পণ্ডিতদের মতে বইটি মুঘল যুগে (সম্ভবত আকবরের রাজত্বকালে) লেখা হয়েছে। এই উপনিষদে আকবরকে আল্লাহর রসুল (অল্লোরসূল মহামদরকবরস্য = অল্লো+রসুল মহামদ+আকবর+অস্য) বলা হয়েছে।
ধর্মতত্ত্ববিদ আর. অনন্তকৃষ্ণ শাস্ত্রী লিখেছেন, ভারতে মুসলমানদের শাসনামলে "আর্য পণ্ডিতরা শাস্তির হাত থেকে রক্ষা পেতে" এই গ্রন্থটি রচনা করেছিলেন। তিনি আরও বলেছেন যে, এই গ্রন্থটি "সাধারণ উপনিষদ্‌গুলির রচনাভঙ্গি অনুসরণ করে লেখা হয়নি" এবং এই গ্রন্থে ব্যবহৃত শব্দগুলি "শুনতে অনেকটা আরবির মতো।" ভট্টাচার্য ও সরকার অল্লোপনিষদ্‌কে "ইসলামি রচনা" হিসেবে চিহ্নিত করেছেন। তাদের মতে, আকবরের কোনো হিন্দু সভাসদ এটিকে "অথর্ববেদের একটি অপ্রামাণিক অধ্যায়" হিসেবে রচনা করেন। চার্লস এলিয়টের মতে, এই গ্রন্থটি সম্ভবত দীন-ই-ইলাহি ধর্মীয় আন্দোলনের সঙ্গে যুক্ত এবং "এবং একটি অণুকরণ মাত্র।" স্বামী বিবেকানন্দ লিখেছেন যে, অল্লোপনিষদ্‌ যে অনেক পরবর্তীকালের রচনা তার প্রমাণ রয়েছে। তিনি শুনেছিলেন আকবরের রাজত্বকালে হিন্দু ও মুসলমানের মধ্যে সুসম্পর্ক স্থাপনের উদ্দেশ্যে এই উপনিষদ্‌টি রচিত হয়েছিল। সদাশিবন লিখেছেন, আকবর যখন নতুন ধর্ম নিয়ে পরীক্ষানিরীক্ষা চালাচ্ছিলেন, তখন ব্রাহ্মণেরা তার জন্য এই গ্রন্থটি রচনা করেন। দেবেন্দ্রনাথ ঠাকুর তার আত্মজীবনীতে লিখেছেন, আকবরের রাজত্বকালে হিন্দুদের ইসলাম ধর্মে ধর্মান্তরিত করার উদ্দেশ্যে এই গ্রন্থটি রচিত হয়। বঙ্কিমচন্দ্র চট্টোপাধ্যায় লিখেছেন যে, অল্লোপনিষদ্‌ ছিল "ভারতের মুসলমান শাসকদের কিছু তোষামোদকারীর নির্লজ্জ রচনা।" আব্রাহাম ইর‍্যালি লিখেছেন যে, মুঘল যুগে হিন্দু ও মুসলমানদের মধ্যে কিছু আন্তঃসাংস্কৃতিক মেলবন্ধনের উদ্যোগ। এর উদ্দেশ্য ছিল দুটি সম্প্রদায়কে কাছাকাছি আনা।
বেদাচার্য বেদবিশারদ দূর্গাদাস লাহিড়ীর পৃথিবীর ইতিহাস প্রথম খণ্ড ৬৬ পৃষ্ঠায় বলেছেন,
এলভিরা রসন দে ডেলপিয়ানে

ড. এলভিরা রসন দ্য ডেলপিয়ানে (; জন্ম: ১৯ এপ্রিল, ১৮৬৭ - মৃত্যু: ৪ জুন, ১৯৫৪) জুনিনে জন্মগ্রহণকারী বিখ্যাত আর্জেন্টেনীয় প্রমিলা ও নারী ভোটাধিকারের আন্দোলনকর্মী ছিলেন। বিবাহের পূর্বে তিনি এলভিরা রসন নামে পরিচিত ছিলেন। আর্জেন্টিনার ইতিহাসে দ্বিতীয় মহিলা হিসেবে চিকিৎসা বিজ্ঞানে ডিগ্রি লাভ করেন তিনি। মহিলা ও শিশুদের অধিকার রক্ষায় আজীবন সোচ্চার ছিলেন তিনি; যা তাকে 'আর্জেন্টিনার মহিলা অধিকারের মাতা' হিসেবে চিহ্নিত করেছে।
স্নাতক ডিগ্রি লাভের পর তিনি চিকিৎসক হিসেবে কাজ করতে শুরু করেন। ১৯০৭-১৯১৮ পর্যন্ত ডিপার্টামেন্টো ন্যাশিওন্যাল দ্য হাইজিন এবং ১৯১৯-১৯৩৪ পর্যন্ত কনসেজো ন্যাশিওন্যাল দ্য এদুকেসিওনে কাজ করেন। দেশের প্রথম বিদ্যালয় ক্যাফেটারিয়া প্রতিষ্ঠাসহ অনেকগুলো প্রকল্পে মনোনিবেশ ঘটান। ১৯১৯ সালে অ্যাসোসিয়েশন প্রো-ডেরেকস দ্য লা মুজের প্রতিষ্ঠায় অন্যতম প্রতিষ্ঠাতা ছিলেন। ১৯২০ থেকে ১৯২২ পর্যন্ত স্বাস্থ্য বিষয়ক অধ্যাপক ও ১৯২০-২২ মেয়াদে সামরিক অনাথ সন্তানদের জাতীয় গৃহের শিশু সেবার দায়িত্বে ছিলেন। ১৯১৬ সালে আসপালাতার ভ্যাকেশন কলোনিতে অবস্থিত অসুস্থ মহিলা শিক্ষকদের বিশ্রাম গৃহের প্রথম সংগঠক ও পরিচালক মনোনীত হয়েছিলেন। ১৯০৭ থেকে ১৯১৮ পর্যন্ত সময়কালে জাতীয় স্বাস্থ্য অধিদপ্তরের চিকিৎসক পরিদর্শকের দায়িত্ব পালন করেন। এছাড়াও, ১৯১৯-১৯৩৪ সময়কালে জাতীয় শিক্ষা কাউন্সিলের দায়িত্বে ছিলেন এলভিরা।
আর্জেন্টিনায় মহিলাদের অধিকারের বিষয়ে সোচ্চার থেকে ১৯০৫ সালে সেন্ট্রো ফেমিনিস্টা গঠন করেন যা পরবর্তীকালে সেন্ট্রো জুয়ানা ম্যানুয়েলা গরিত্তি নামে পরিচিতি পায়। ১৯১০ সালে মহিলাদের সাধারণ কোড প্রবর্তনে অগ্রদূতের পরিচয় দেন নিজেকে। সেলক্ষ্যে অ্যাসোসিয়াশিও প্রো-ডেরেকস দ্য লা মুজের; আর্জেন্টাইন লেখক আলফনসিনা স্তরনিসহ অনেকেই তার সাথে একাত্মতা পোষণ করে কাজ করেন।
তার বর্ণাঢ্য কর্মময় জীবনের উল্লেখযোগ্য অর্জন ছিল জাতীয় মহিলা কাউন্সিল গঠন করা। ১৯১০ সালে বুয়েনস আয়ার্সে অনুষ্ঠিত প্রথমবারের মতো আন্তর্জাতিক মহিলা কংগ্রেসে অংশগ্রহণ করেন তিনি। সমাজবিজ্ঞান, আইন ও শিক্ষা বিষয়ে অগ্রণী ভূমিকা পালন করেন। ১৯১০ সালে মাতৃসদন জুয়ানা গরিত্তি গঠন করেন। ১৯১৯ সালে মহিলা অধিকার সংস্থা গঠন করেন। বিদ্যালয়ে বাধ্যতামূলকভাবে এক গ্লাস দুধ পান করার প্রচলন ঘটান। এছাড়াও, বিদ্যালয় গৃহে মহিলাদের মর্যাদা ও অবস্থান বিষয়ে অনেকগুলো নিবন্ধ রচনা করেন এলভিরা।
সম্ভ্রান্ত পরিবারের সন্তান তিনি। বাবা গ্রিগোরিও ফানেসকে আর্জেন্টিনার ইতিহাসের জনকরূপে আখ্যায়িত করা হয়ে থাকে। এলভিরা বুয়েনস আয়ার্সে পড়াশোনা করেন। এরপর ২৯ সেপ্টেম্বর, ১৮৯২ তারিখে বুয়েনস আয়ার্স বিশ্ববিদ্যালয় থেকে চিকিৎসাশাস্ত্রে ডক্টরাল ডিগ্রি লাভ করেন। তার ডক্টরাল অভিসন্দর্ভ ছিল মহিলাদের স্বাস্থ্য সমস্যা সম্পর্কীয় যা আর্জেন্টিনার সুপরিচিত চিকিৎসক গ্রিগোরিও আরাওজ আলফারো কর্তৃক স্বীকৃতি পায়। এরপূর্বে তিনি ইকোল নরম্যাল দ্য মেন্দোজা থেকে শিক্ষায় সার্টিফিকেট পান ও চিকিৎসাশাস্ত্রে অধ্যয়নের পূর্বে এক বছর শিক্ষকতা পেশায় কাজ করেন। এক বছর পূর্বে ডক্টর ম্যানুয়েল ডেলপিয়ানের সাথে পরিণয়সূত্রে আবদ্ধ হন। এ দম্পতির সংসারে সাত সন্তান জন্মগ্রহণ করে।
অলিম্পিকে গুয়াতেমালা

গুয়াতেমালা প্রথম অলিম্পিক গেমসে অংশগ্রহণ করে ১৯৫২ সালে, কিন্তু পরের তিনটি গেমসে অংশগ্রহণ করতে পারেনি। ১৯৬৮ গ্রীষ্মকালীন গেমসে গুয়াতেমালা পুনরায় ফিরে আসে এবং তারপরের সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। শীতকালীন গেমসের মধ্যে একমাত্র ১৯৮৮ শীতকালীন অলিম্পিকে অংশগ্রহণ করেছিল।
গুয়াতেমালা প্রথম ও একমাত্র পদক জিতে ২০১২ গ্রীষ্মকালীন অলিম্পিকে, যাতে এরিক বার্রোন্ডো পুরুষদের ২০ কিলোমিটার দৌড়বাজীতে রৌপ্য জিতেছিল।
গুয়াতেমালার জাতীয় অলিম্পিক কমিটি ১৯৪৭ সালে গঠিত হয় এবং একই বছর আন্তর্জাতিক অলিম্পিক কমিটির স্বীকৃতি লাভ করে।
হার্মিনিয়া ব্রুমানা

হার্মিনিয়া কাতালিনা ব্রুমানা (; জন্ম: ১২ সেপ্টেম্বর, ১৮৯৭ - মৃত্যু: ৯ জানুয়ারি, ১৯৫৪) পিগু এলাকায় জন্মগ্রহণকারী বিশিষ্ট আর্জেন্টেনীয় প্রমিলা শিক্ষক, লেখক, সাংবাদিক ও নাট্যকার ছিলেন। সর্বোপরি তিনি সমাজতান্ত্রিক ভাবধারা ও অরাজকতায় দীক্ষিত নারীবাদী কর্মী হিসেবে পরিচিতি পেয়েছেন। তিনি সর্বমোট নয়টি গ্রন্থ লিখেছেন। এছাড়াও, এগারোটি নাটক লিখলেও তিনটি প্রকাশিত হয়েছিল। মান্ডো আর্জেন্টিনো, এল হোগার এবং লা ন্যাসিওনসহ বিভিন্ন সাময়িকীতে প্রবন্ধ লিখেছেন হার্মিনিয়া ব্রুমানা। তিনি সক্রিয়ভাবে সমাজতান্ত্রিক আন্দোলনের সাথে নিজেকে ওতপ্রোতভাবে জড়িয়ে রেখেছিলেন। যদিও তার চিন্তাধারা নৈরাজ্যবাদের কাছাকাছি ছিল, তবুও তিনিরাফায়েল বারেতের শিষ্য হিসেবে বিবেচিত হতেন।
বুয়েন্স আয়ার্সের দক্ষিণে পিগু শহরে ইতালীয় অভিবাসী দম্পতির সংসারে তার জন্ম। ১৯১৬ সালে নরমাল স্কুল অলাভারিয়ায় মাধ্যমিক শিক্ষা সম্পন্ন করেন। নিজ শহর পিগুতেই প্রাথমিক শিক্ষিকা হিসেবে যোগদান করেন।
১৯১৭ সালে পিগু সাময়িকী প্রতিষ্ঠা করেন। ১৯১৮ সালে তিনি তার প্রথম গ্রন্থ প্রকাশ করেন যাতে ছাত্র, পালাব্রিতাসরা পড়াশোনায় উদ্বুদ্ধ হয়। ১৯২১ সালে ঐ বাড়ীতে সমাজতান্ত্রিক নেতা হুয়ান অ্যান্টোনিও সোলারির সাথে পরিচিত হন ও বুয়েন্স আয়ার্সে বসবাস করতে থাকেন।
বৃহত্তর বুয়েন্স আয়ার্স ও ক্যাপিটাল ফেডারেলের অনেকগুলো বিদ্যালয়ে শিক্ষকতা করেন তিনি। ১৯২৩ সালে দ্বিতীয় পুস্তক হেড অব ওম্যান প্রকাশ করেন। এ পুস্তককে হার্মিনিয়া সোলারি মহিলাদেরকে ঘিরে, মহিলাদের উদ্দেশ্য করে লিখেছেন যা তার সাহিত্যের প্রধান উপাদান ও সক্রিয়তার পরিচয়জ্ঞাপক ছিল। বইয়ে তিনি বিভিন্ন সাধারণ প্রয়োজনীয় বিষয় যেমন - মহিলাদের আত্ম-কথন ও তাদের নিজস্ব স্বাধীনতার অর্থ প্রকাশ ঘটিয়েছেন।
১৯২৯ থেকে ১৯৩৯ সালের মধ্যে পরবর্তী দশ বছরে তিনি আরও পাঁচটি বই প্রকাশ করেন। সেগুলো হচ্ছে - মোজাইক (১৯২৯), ক্রেন (১৯৩১), কালার্ড চকস (১৯৩২), লেটার্স টু আর্জেন্টাইন ওম্যান (১৯৩৬) এবং আওয়ার ম্যান (১৯৩৯)। ব্রুমানা তার বইগুলোয় নারীদের অধিকারের জন্য সংগ্রাম, মুক্ত ভালোবাসার অধিকার, বিবাহ-বিচ্ছেদের অধিকার, সামাজিক ন্যায়বিচার, দরিদ্র শিশুদের বিদ্যালয়ে উপস্থিতির সীমাবদ্ধতা সম্পর্কে তুলে ধরেছেন। ঐ দশকে ব্রাগাদোর বন্দীদের মুক্তির বিষয়ে প্রচারণামূলক কাজেও নিবেদিত প্রাণ ছিলেন। তিন যুব নৈরাজ্যবাদী পাস্কুয়ে ভুট্টো, রেকলাস দ্য দিয়াগো এবং সান্তিয়াগো মাইনিনি'র উপর ব্যাপক নির্যাতন করা হয় ও ১৯৩১ সালে তাদেরকে হত্যার অভিযোগে দোষীসাব্যস্ত করা হয়েছিল।
১৯৪১ সালে প্রাপ্তবয়স্কদের জন্য বুয়েন্স আয়ার্স শহরে স্কুল নং ৬ (ফিৎজ রয় ১৭১, বর্তমান বিদ্যালয় ১২; ডিই১৪) গঠনের জন্য কাজ করেন। সেখানে তিনি ব্যবহারিক বিষয়ে শিক্ষকতা করেন। তার মৃত্যুর পর বিদ্যালয়টির পুণঃনামকরণ হয় হার্মিনিয়া ব্রুমানা নামে। মৃত্যুকালীন তিনি হার্মিনিয়া ব্রুমানা ফ্রেন্ডস সোসাইটি প্রতিষ্ঠা করেছিলেন। এ সংস্থার মাধ্যমে ১৯৫৮ সালে তার পূর্ণাঙ্গ সাহিত্যিক কাজগুলো প্রকাশ করা হয়েছিল। মৃত্যুর দশ বছর পর আইডিওলজি ও হার্মিনিয়া ব্রুমানার উপস্থিতি শীর্ষক গ্রন্থ প্রকাশ করা হয়। বেশ কিছু রাস্তা, স্কোয়ার, গ্রন্থাগার ও আর্জেন্টিনার শিক্ষা প্রতিষ্ঠানে তার নাম প্রতিষ্ঠিত হয়ে আছে।
চুয়াডাঙ্গা সরকারি কলেজ

চুয়াডাঙ্গা সরকারি কলেজ বাংলাদেশের চুয়াডাঙ্গা জেলার একটি ঐতিহ্যবাহী শিক্ষাপ্রতিষ্ঠান। চুয়াডাঙ্গা শহরের অভ্যন্তরে সুন্দর ও মনোরম পরিবেশে প্রায় ১৮ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত এবং বাংলাদেশের সরকারি ৩০ টি কলেজের মধ্যে অন্যতম। আগস্ট ১, ১৯৬২ সালে কলেজটি প্রতিষ্ঠা করা হয়।
বাংলাদেশের দক্ষিণ পশ্চিমাঞ্চলের সীমান্তবর্তী জেলা চুয়াডাঙ্গার প্রাণকেন্দ্রে ছায়া ঢাকা, পাখি ডাকা, শান্ত পরিবেশে চুয়াডাঙ্গা সরকারি কলেজ অবস্থিত। ১৯৬২ সালের ১ আগস্ট উদীয়মান মুষ্টিমেয় শিক্ষক, ছাত্র-ছাত্রী ও উৎসাহী জনগণের সহায়তায় চুয়াডাঙ্গা কলেজ প্রতিষ্ঠিত হয়। প্রথম অবস্থায় চুয়াডাঙ্গার ভি.জে. উচ্চ বিদ্যালয়ে উচ্চ মাধ্যমিক পর্যায়ের মানবিক ও বাণিজ্য শাখায় ২২ জন ছাত্র-ছাত্রী নিয়ে কলেজের কার্যক্রম শুরু হয়। ১৯৬৪ সালে কলা ও বাণিজ্য শাখায় স্নাতক কোর্স চালু করা হয়। বিজ্ঞান শাখায় ১৯৬৫ সালে উচ্চ মাধ্যমিক ও ১৯৬৮ সালে স্নাতক কোর্স চালু হয়। ১৯৭৯ সালের ৭মে কলেজটি জাতীয়করণ হয়। অত্র কলেজে ২০০৪-০৫ শিক্ষাবর্ষ থেকে অনার্স ও ২০১৪ সালে মাস্টার্স কোর্স চালু হয়।
চুয়াডাঙ্গা সরকারি কলেজ প্রায় ১৮ একর জমির উপর প্রতিষ্ঠিত। কলেজের বর্তমান ছাত্র-ছাত্রীর সংখ্যা ২২,৭৫৩ জন কলেজটিতে ৮টি ভবন এবং বিভিন্ন বিভাগের জন্য ভিন্ন ভিন্ন আধুনিক
কম্পিউটার ল্যাব আছে। এছাড়াও প্রতিটি বিভাগের জন্য আলাদা আলাদা আধুনিক গ্রন্থাগার আছে। দৃষ্টিনন্দন একটি সুবিশাল খেলার মাঠ ও একটি সুন্দর পুকুর আছে। ১টি চারতলা ছাত্র হোস্টেল ও একটি পাঁচতলা ছাত্রী হোস্টেল আছে। ছেলে হোস্টেলে প্রায় ১০০ জন ছাত্র থাকে। কলেজ চত্বরে চুয়াডাঙ্গার কেন্দ্রীয় শহীদ মিনার অবস্থিত।
পাঠগ্রহণের পাশাপাশি শিক্ষার্থীরা বিএনসিসি, রোভার স্কাউট এবং রেড ক্রিসেন্ট এর মত সমাজসেবামূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় ও জাতীয় পর্যায়ে খেলাধুলা ও সাংস্কৃতি অনুষ্ঠানে অংশগ্রহণ করে থাকে। প্রতিষ্ঠানটি থেকে প্রতি বছর হাজার হাজার শিক্ষার্থী উচ্চ শিক্ষা গ্রহণ করে নিজেদের সুনাগরিক হিসেবে প্রতিষ্ঠিত করছে। প্রতিদিন এ কলেজের সবুজ চত্বর হাজার হাজার শিক্ষার্থীর কলতানে মুখরিত হয়ে ওঠে।
গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহলে প্রায় ১৮ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে আটটি ভবন। 
চুয়াডাঙ্গা সরকারি কলেজের মোট জমির পরিমাণ ১৮ একর।
চুয়াডাঙ্গা সরকারি কলেজর মোট ছাত্র-ছাত্রীর সংখ্যা ১২,৫৮৬ জন।
৭৪ জন শিক্ষক দ্বারা চুয়াডাঙ্গা সরকারি কলেজের কৃষিশিক্ষা, কম্পিউটারশিক্ষা, উদ্ভিদবিদ্যা, প্রাণিবিদ্যা, রসায়ন, বাংলা, ইংরেজি, অর্থনীতি, রাষ্ট্রবিজ্ঞান, দর্শন, ইসলামের ইতিহাস ও সংস্কৃতি, ইতিহাস, ব্যবস্থাপনা ও হিসাববিজ্ঞান, বাংলা, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি ও হিসাববিজ্ঞান ক্লাস সমূহ পরিচালনা করা হয়।
বিএনসিসি, রোভার, রেডক্রিসেন্ট, টিটিএইচ।
উকবা ইবনে নাফি

উকবা ইবনে নাফি (, ৬২২–৬৮৩) ছিলেন উমাইয়া খলিফা প্রথম মুয়াবিয়া ও প্রথম ইয়াজিদের শাসনামলের একজন আরব সেনাপতি। তিনি মুসলিমদের মাগরেব বিজয়ের সূচনা করেন।
উকবা ছিলেন আমর ইবনুল আসের ভ্রাতুষ্পুত্র। মতান্তরে তিনি আমর ইবনুল আসের খালাতো ভাই হন। আরেক মতানুসারে তিনি আমর ইবনুল আসের বৈপিত্রেয় ভাই হন। কুরাইশ বংশের বনু ফিহরি শাখার সাথে সম্পর্কিত হওয়ার কারণে তাকে অনেক সময় আল-ফিহরি পদবী দ্বারা সম্বোধন করা হয়। তার বংশধরদেরকে উকবি বা ফিহরি বলা হত। তিনি তিউনিসিয়ার কাইরুয়ান শহরের প্রতিষ্ঠাতা।
উকবা ৬২২ সালে জন্মগ্রহণ করেন। রাশিদুন খিলাফতের একজন সেনাপতি হিসাবে উকবা আমর ইবনে আল-আসের সাথে উত্তর আফ্রিকার শহরগুলি দখলের সময় বার্কা থেকে শুরু করে ৬৪৪ সালে ত্রিপোলিতানিয়ায় অগ্রসর হন। ৬৪২ বা ৬৪৩ খ্রিষ্টাব্দে সাইরেনাইকা জয় করার পর, আমর ইবনে আল-আস বার্বার গোত্রের জন্য ১৩,০০০ দিনার জিজিয়া ধার্য করেন। প্রথম ফিতনা এবং ৬৬১ সালে প্রথম মুয়াবিয়া কর্তৃক উমাইয়া খিলাফত প্রতিষ্ঠার পর মাগরেবের দ্বিতীয় আক্রমণ শুরু হয়। উকবার নেতৃত্বে ১০,০০০ মুসলমান এবং হাজার হাজার লোকের একটি সেনাবাহিনী দামেস্ক থেকে রওনা হয় এবং বাইজেন্টাইন আফ্রিকার দিকে অগ্রসর হয়।
৬৭০ সালে তিনি কমান্ডার হিসেবে তিনি একটি বাহিনীর নেতৃত্ব দেন। এই বাহিনী মিশরীয় মরুভূমি অতিক্রম করে এবং যাত্রাপথে নিয়মিত বিরতিতে সামরিক ছাউনি স্থাপন করে। বর্তমান তিউনিসিয়ায় তিনি বর্তমান তিউনিস থেকে ১৬০কিমি দক্ষিণে কাইরুয়ান শহর স্থাপন করেন। এই শহর পরবর্তীতে তার সামরিক কর্মকাণ্ডের ঘাঁটি হিসেবে ব্যবহৃত হয়েছে।
৬৮৩ সালে বিসক্রার নিকটে বার্বা‌র খ্রিষ্টান রাজা কুসাইলার দ্বারা উকবা ইবনে নাফি আক্রান্ত ও নিহত হন। তার সেনাবাহিনী কাইরুয়ান ত্যাগ করে বারকায় পিছু হটে তবে ৬৮৮ সালে শহরটি পুনরায় অধিকার করা হয়।